## Uredba o unutarnjem ustrojstvu Ministarstva regionalnog razvoja i fondova Europske unije

### NN 112/2014 (24.9.2014.), Uredba o unutarnjem ustrojstvu Ministarstva regionalnog razvoja i fondova Europske unije

VLADA REPUBLIKE HRVATSKE

2140

Na temelju članka 63. stavka 2. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 18. rujna 2014. godine donijela

UREDBU

O UNUTARNJEM USTROJSTVU MINISTARSTVA REGIONALNOGA RAZVOJA I FONDOVA EUROPSKE UNIJE

I. OPĆE ODREDBE

Članak 1.

Ovom Uredbom uređuje se unutarnje ustrojstvo Ministarstva regionalnoga razvoja i fondova Europske unije (u daljnjem tekstu: Ministarstvo), nazivi upravnih organizacija i drugih unutarnjih ustrojstvenih jedinica u sastavu Ministarstva, njihova nadležnost i način upravljanja te okvirni broj državnih službenika i namještenika potrebnih za obavljanje poslova iz nadležnosti Ministarstva, kao i druga pitanja od značaja za rad Ministarstva.

II. UNUTARNJE USTROJSTVO

Članak 2.

Za obavljanje upravnih i stručnih poslova iz nadležnosti Ministarstva ustrojavaju se upravne organizacije i druge unutarnje ustrojstvene jedinice:

1. Kabinet ministra

2. Glavno tajništvo Ministarstva

3. Uprava za financije i informacijsko-telekomunikacijske sustave

4. Uprava za strateško planiranje, koordinaciju fondova EU i međunarodnih programa

5. Uprava za provedbu operativnih programa i međunarodnih instrumenata

6. Uprava za regionalni razvoj

7. Samostalna služba za unutarnju reviziju

8. Samostalna služba za informativno-obrazovne aktivnosti o korištenju ESI fondova.

III. NADLEŽNOST UPRAVNIH ORGANIZACIJA I USTROJSTVENIH JEDINICA

1. KABINET MINISTRA

Članak 3.

Kabinet ministra obavlja stručne i administrativne poslove za ministra i zamjenika ministra, s ciljem omogućavanja uspješnog obavljanja njihovih službenih zadataka i protokolarnih aktivnosti; priprema izjave ministra i zamjenika ministra u medijima, koordinira provedbu politika i odluka u pitanjima iz nadležnosti pojedinih ustrojstvenih jedinica Ministarstva; koordinira poslove u vezi sa sjednicama Vlade Republike Hrvatske (u daljnjem tekstu: Vlada RH) i radnim tijelima Vlade RH; obavlja stručne i administrativne poslove za potrebe dužnosnika za akreditaciju u vezi s povlačenjem i korištenjem sredstava pretpristupnih programa pomoći i sredstava iz strukturnih fondova i Kohezijskog fonda Europske unije te poslove informiranja u vezi s akreditacijom; prima predstavke i pritužbe građana i brine o daljnjem postupanju po njima; obavlja poslove koji se odnose na komunikaciju s medijima i prezentaciju aktivnosti Ministarstva te poslove vezane uz planiranje, usmjeravanje, nadzor i provedbu strategije informiranja i odnosa s javnošću; obavlja medijsko, promidžbeno i drugo prezentiranje aktivnosti Ministarstva; surađuje s uredima Vlade RH, službama koje obavljaju istu ili sličnu djelatnost, nevladinim organizacijama s posebnim naglaskom na institucije koje se bave fondovima Europske unije (u daljnjem tekstu: EU); obavlja poslove u vezi s razmjenom informacija od javnog interesa i provedbom važećih propisa o pravu na pristup informacijama; obavlja poslove informacijske sigurnosti; obavlja druge stručne i administrativne poslove za službene potrebe ministra i zamjenika ministra te druge poslove iz svoje nadležnosti.

2. GLAVNO TAJNIŠTVO MINISTARSTVA

Članak 4.

Glavno tajništvo Ministarstva obavlja poslove usklađivanja rada upravnih organizacija u sastavu Ministarstva i unutarnjih ustrojstvenih jedinica, daje upute za rad u vezi s ostvarivanjem plana rada, koordinira poslove izrade i ostvarivanja plana rada i izrađuje potrebna izvješća, izrađuje prijedloge planova zapošljavanja, osposobljavanja i stručnog usavršavanja državnih službenika, poduzima mjere za osiguranje učinkovitosti u radu, koordinira i sudjeluje u izradi prijedloga zakona i drugih propisa iz nadležnosti Ministarstva, daje mišljenja iz područja primjene zakona i drugih propisa; obavlja poslove procjene učinaka propisa u skladu s posebnim zakonom, priprema prijedloge ugovora i internih akata iz svoje nadležnosti, provodi kontrolu ugovora iz nadležnosti Ministarstva; obavlja kadrovske poslove, poslove razvoja, upravljanja i stručnog usavršavanja službenika; opće, tehničke i pomoćne poslove te poslove lektoriranja; poslove obrane i zaštite na radu; skrbi o urednom i pravilnom korištenju imovine, sredstava za rad, opremanju prostora Ministarstva, voznom parku i korištenju vozila, o načinu održavanja sredstava i opreme; organizira prijevoz dužnosnika i službenika Ministarstva; obavlja poslove pisarnice, ekonomata, dostavljača, održavanja prostora, opreme i čistoće; priprema godišnji plan nabave i provodi postupak nabave roba, radova i usluga za potrebe Ministarstva te obavlja i druge poslove iz svoje nadležnosti.

Za obavljanje poslova iz nadležnosti Glavnog tajništva Ministarstva ustrojavaju se sljedeće ustrojstvene jedinice:

2.1. Sektor za pravne i opće poslove te ljudske potencijale,

2.2. Služba za nabavu.

2.1. Sektor za pravne i opće poslove te ljudske potencijale

Članak 5.

Sektor za pravne i opće poslove te ljudske potencijale obavlja pravne poslove koji se odnose na izradu i koordinaciju izrade propisa, davanje mišljenja o pravnim aktima drugih tijela državne uprave, imovinskopravne poslove, kontrolu izrade ugovora iz nadležnosti rada Ministarstva, procjenu učinaka propisa, pravne poslove vezano uz EU projekte i poslove; opće pravne poslove; prati i provodi mjere planiranja, upravljanja i razvoja ljudskih potencijala Ministarstva, prati i osigurava primjenu zakona i drugih propisa iz područja službeničkih i radno-pravnih odnosa za potrebe Ministarstva, daje stručna mišljenja i objašnjenja u vezi s primjenom zakona i drugih propisa iz ovog područja, obavlja stručne i upravnopravne poslove u vezi s prijmom u državnu službu, rasporedom na radna mjesta i statusnim pravima dužnosnika, službenika i namještenika Ministarstva; vodi registar zaposlenih u javnom sektoru za državne službenike i namještenike Ministarstva; obavlja poslove vezane uz pripremu i donošenje godišnjeg plana rada Ministarstva; poslove skrbi o nekretninama koje su na korištenju i vozilima koja su u vlasništvu ili uporabi Ministarstva, stručne i tehničke poslove pisarnice, dostave, organizacije prehrane i napitaka zaposlenih i druge poslove iz svoje nadležnosti.

Za obavljanje poslova iz nadležnosti Sektora za pravne i opće poslove te ljudske potencijale ustrojavaju se sljedeće ustrojstvene jedinice:

2.1.1. Služba za pravne poslove i ljudske potencijale,

2.1.2. Služba za opće poslove i uredsko poslovanje.

2.1.1. Služba za pravne poslove i ljudske potencijale

Članak 6.

Služba za pravne poslove i ljudske potencijale obavlja poslove koordiniranja planiranja izrade propisa iz nadležnosti Ministarstva; prati realizaciju planiranih zakonodavnih aktivnosti; daje mišljenja na nacrte zakona i drugih propisa iz nadležnosti rada drugih središnjih tijela državne uprave; koordinira izradu objašnjenja i stručnih mišljenja o pitanjima iz nadležnosti Ministarstva; pruža stručnu pomoć ustrojstvenim jedinicama u upravnim sporovima i izvršavanju sudskih odluka; koordinira poslove iz područja procjene učinaka propisa u skladu s posebnim zakonom; kontrolira izradu ugovora građanskog prava iz nadležnosti Ministarstva; sudjeluje u upravno-pravnim poslovima pripreme interne normativne djelatnosti; koordinira upravni nadzor u upravnim stvarima iz nadležnosti Ministarstva ako ti poslovi zakonom, drugim propisom ili ovom Uredbom nisu stavljeni u nadležnost druge unutarnje ustrojstvene jedinice Ministarstva; koordinira pripremu odgovora i očitovanja te predlaže poduzimanje odgovarajućih mjera na zahtjev Državnog odvjetništva Republike Hrvatske u građanskim i kaznenim postupcima; koordinira donošenje godišnjeg plana rada Ministarstva; priprema prijedloge planova zapošljavanja i stručnog usavršavanja, obavlja upravne i stručne poslove iz područja službeničkih i radno-pravnih poslova za službenike i namještenike u Ministarstvu te obavlja i druge poslove iz svoje nadležnosti.

Za obavljanje poslova iz nadležnosti Službe za pravne poslove i ljudske potencijale ustrojavaju se sljedeće ustrojstvene jedinice:

2.1.1.1. Odjel za pravne poslove,

2.1.1.2. Odjel za ljudske potencijale.

2.1.1.1. Odjel za pravne poslove

Članak 7.

Odjel za pravne poslove obavlja poslove izrade propisa, izradu nacrta zakona i drugih propisa iz nadležnosti Ministarstva; obavlja poslove realizacije planiranih zakonodavnih aktivnosti; daje mišljenja, primjedbe i prijedloge na nacrte zakona i drugih propisa iz nadležnosti rada drugih središnjih tijela državne uprave; izrađuje objašnjenja i stručna mišljenja o pitanjima iz nadležnosti Ministarstva; obavlja poslove iz područja procjene učinaka propisa u skladu s posebnim zakonom; pruža stručnu pomoć u izradi očitovanja u upravnim sporovima te u izvršavanju sudskih odluka; sudjeluje u radu stručnih i drugih povjerenstava i radnih tijela Ministarstva; obavlja lektorske poslove; sudjeluje i nadzire izradu ugovora građanskog prava, koordinira upravni postupak i provodi upravni nadzor u upravnim stvarima iz nadležnosti Ministarstva, ako ti poslovi zakonom, drugim propisom ili ovom Uredbom nisu stavljeni u nadležnost druge unutarnje ustrojstvene jedinice Ministarstva; priprema odgovore i očitovanja te predlaže poduzimanje odgovarajućih mjera na zahtjev Državnog odvjetništva Republike Hrvatske u građanskim i kaznenim postupcima, obavlja poslove vezane uz donošenje godišnjeg plana rada Ministarstva, sudjeluje u pripremi i donošenju internih općih akata te obavlja i druge poslove iz svoje nadležnosti.

2.1.1.2. Odjel za ljudske potencijale

Članak 8.

Odjel za ljudske potencijale obavlja poslove pripreme plana prijma u državnu službu, provođenja natječajnog i oglasnog postupka za prijam u državnu službu te javnog poziva za prijam osoba na stručno osposobljavanje bez zasnivanja radnog odnosa; izrađuje prijedloge akata o rasporedu i premještaju državnih službenika, prestanku državne službe i o ostvarivanju drugih prava i obveza iz područja službeničkih i radnopravnih odnosa; vodi registar zaposlenih u javnom sektoru za državne službenike i namještenike Ministarstva; izrađuje ugovore o djelu za potrebe Ministarstva; sudjeluje u izradi akata o ustrojstvu i unutarnjem redu Ministarstva; priprema odgovore i dokumentaciju vezano uz žalbene postupke i sporove iz područja službeničkih prava i radnopravnih odnosa, obavlja poslove u vezi s provođenjem postupaka utvrđivanja odgovornosti službenika za lake i teške povrede službene dužnosti; priprema i prati realizaciju ugovora o stručnom usavršavanju i osposobljavanju, prati provođenje vježbeničke prakse; vodi evidenciju o stručnom usavršavanju i osposobljavanju službenika i namještenika; obavlja stručne poslove u vezi s pripremom i provedbom plana izobrazbe za službenike i namještenike te obavlja i druge poslove iz svoje nadležnosti.

2.1.2. Služba za opće poslove i uredsko poslovanje

Članak 9.

Služba za opće poslove i uredsko poslovanje obavlja poslove nadgledanja, održavanja, upravljanja zgradama/poslovnim prostorima koje koristi Ministarstvo, brine o njihovom održavanju, vodi i ažurira dokumentaciju o nekretninama, dostavlja dokumentaciju nadležnom državnom odvjetništvu u imovinskopravnim sporovima iz svoje nadležnosti; obavlja poslove obrane, sigurnosti i zaštite, izrađuje planove obrane i evakuacije, poslove zaštite na radu i protupožarne zaštite, poslove održavanja voznog parka i servisa službenih automobila; organizira pružanje internih ugostiteljskih usluga; obavlja poslove pisarnice, pismohrane i druge stručne i administrativne poslove vezane uz postupanje s dokumentacijom i pismenima u Ministarstvu; obavlja primitak i otpremu pošte, izrađuje nacrt i predlaže donošenje internih akata iz svog djelokruga rada, vodi materijalnu evidenciju o nabavi i raspodjeli uredskog materijala i sitnog inventara, daje prijedloge za poboljšanje rada u informacijskom sustavu uredskog poslovanja u Ministarstvu i obavlja druge poslove iz svoje nadležnosti.

Za obavljanje poslova iz nadležnosti Službe za opće poslove i uredsko poslovanje ustrojavaju se sljedeće ustrojstvene jedinice:

2.1.2.1. Odjel za opće poslove,

2.1.2.2. Odjel za uredsko poslovanje.

2.1.2.1. Odjel za opće poslove

Članak 10.

Odjel za opće poslove skrbi o urednom i pravilnom korištenju imovine, sredstvima za rad i opremanju Ministarstva; vodi evidencije i ažurira dokumentaciju o nekretninama, predlaže mjere racionalizacije u korištenju materijalno-financijske imovine Ministarstva te kontrolira njihovo provođenje; obavlja poslove prijevoza službenim vozilima i održavanja vozila te kontrolu pravilne uporabe vozila; poslove zaštite na radu i zaštite od požara, obrane, osnovne poslove održavanja; nadzire rad zaštitara, čišćenja poslovnih prostora i okoliša Ministarstva; nadzire pravilnost i cjelovitost sustava evidentiranja radnog vremena; obavlja poslove čajne kuhinje; priprema podloge za postupke javne nabave iz djelokruga rada Odjela; vodi materijalnu evidenciju o nabavi i raspodjeli uredskog materijala i sitnog inventara za potrebe zaposlenih u Ministarstvu; obavlja i druge poslove iz svoje nadležnosti.

2.1.2.2. Odjel za uredsko poslovanje

Članak 11.

Odjel za uredsko poslovanje obavlja administrativne poslove prijma, klasifikacije i urudžbiranja akata, razvrstavanje, raspoređivanje, otpremu, dostavu i razvođenje akata, arhiviranje, čuvanje i izlučivanje registraturnog gradiva koje nastaje radom Ministarstva; pruža pomoć pri razvrstavanju, izlučivanju i pohranjivanju arhivskog gradiva, sudjeluje u izradi plana klasifikacijskih oznaka i brojčanih oznaka stvaratelja i primatelja pismena u Ministarstvu i pravilnika o obradi, zaštiti, čuvanju i korištenju arhivskog i registraturnog gradiva u Ministarstvu; vodi propisane evidencije; brine o pečatima i žigovima s grbom Republike Hrvatske i natpisnim pločama Ministarstva; obavlja i druge poslove iz svoje nadležnosti.

2.2. Služba za nabavu

Članak 12.

Služba za nabavu obavlja poslove koordinacije i planiranja svih poslova koji prethode sklapanju ugovora o nabavi i okvirnih sporazuma; administrativne i stručne poslove u vezi s nabavom roba, radova i usluga iz nadležnosti rada Ministarstva; stručne i administrativne poslove potrebne za provedbu propisa o javnoj nabavi; priprema upute, obrasce i smjernice za provedbu postupaka javne nabave u skladu s propisima o javnoj nabavi za potrebe ugovaranja projekata koji se financiraju sredstvima Europske unije iz nadležnosti Ministarstva te drugih programa i projekata u nadležnosti Ministarstva, pruža podršku unutarnjim ustrojstvenim jedinicama Ministarstva u pripremi i provedbi razvojnih i drugih programa u dijelu koji se odnose na javnu nabavu; priprema godišnji plan nabave u suradnji s ustrojstvenim jedinicama Ministarstva te obavlja i druge poslove iz svoje nadležnosti.

Za obavljanje poslova iz nadležnosti Službe za nabavu ustrojavaju se sljedeće ustrojstvene jedinice:

2.2.1. Odjel za pripremu nabave i obradu ponuda,

2.2.2. Odjel za kontrolu izvršenja nabave.

2.2.1. Odjel za pripremu nabave i obradu ponuda

Članak 13.

Odjel za pripremu nabave i obradu ponuda obavlja administrativne i stručne poslove vezane uz pripremu i provedbu postupaka javne nabave, određuje uvjete nabave i ugovaranja s obzirom na predmet nabave, priprema upute, obrasce i smjernice za provedbu postupaka javne nabave u skladu s propisima o javnoj nabavi za potrebe ugovaranja projekata koji se financiraju sredstvima Europske unije iz nadležnosti Ministarstva te drugih programa i projekata u nadležnosti Ministarstva, pruža podršku unutarnjim ustrojstvenim jedinicama Ministarstva u pripremi i provedbi razvojnih i drugih programa u dijelu koji se odnose na javnu nabavu te obavlja i druge poslove iz svoje nadležnosti.

2.2.2. Odjel za kontrolu izvršenja nabave

Članak 14.

Odjel za kontrolu izvršenja nabave obavlja administrativne i stručne poslove vezane uz praćenje i kontrolu izvršenja postupaka javne nabave i ugovaranja javne nabave iz nadležnosti rada Ministarstva, vodi registar ugovora o javnoj nabavi i okvirnih sporazuma, izrađuje izvješća o postupcima javne nabave i sklopljenim ugovorima i okvirnim sporazumima, priprema očitovanja povodom žalbi, pruža podršku unutarnjim ustrojstvenim jedinicama Ministarstva u pripremi i provedbi razvojnih i drugih programa u dijelu koji se odnose na javnu nabavu te obavlja i druge poslove iz svoje nadležnosti.

3. UPRAVA ZA FINANCIJE I INFORMACIJSKO-TELEKOMUNIKACIJSKE SUSTAVE

Članak 15.

Uprava za financije i informacijsko-telekomunikacijske sustave obavlja stručne poslove vezane uz planiranje i izvršavanje financijskog plana; organizira i koordinira rad na izradi strateškog plana; koordinira uspostavu i razvoj metodologije financijskog upravljanja i kontrola u Ministarstvu; provodi analize i izrađuje izvješća prema zahtjevima upravljačkog tijela; obavlja stručne poslove vezane uz planiranje i pripremu financijskog plana za višegodišnje razdoblje za IPA programe prekogranične suradnje u suradnji s Upravljačkim tijelom; obavlja poslove Tijela za ovjeravanje troškova projekata u programima teritorijalne suradnje u kojima je Republika Hrvatska preuzela upravljačke ovlasti; sudjeluje u pripremi i ažuriranju Opisa kontrolnog i upravljačkog sustava; sudjeluje u pripremi planova i izradi izvješća o korištenju međunarodnih investicijskih zajmova i darovnica kojima se financiraju razvojni programi; prati dinamiku provedbe i analizira ostvarenje razvojnih projekata; brine o funkcioniranju i održavanju informacijsko-telekomunikacijskih sustava Ministarstva; planira, koordinira i organizira izradu infosustava i razvoj telekomunikacijskih mreža; prati informatičke tehnologije i predlaže primjenu mjera za unaprjeđenje informatičko-telekomunikacijskih sustava; određuje pravila i standarde zaštite i načina korištenja informacijske infrastrukture informatičkih i komunikacijskih sustava; potiče izradu raznih evidencija i daje njihovu tehničku podlogu; vodi evidenciju korisnika; daje upute i educira o djelotvornom i ispravnom korištenju informatičkih resursa; pruža pomoć i podršku korisnicima informatičkog sustava iz područja uporabe informatičke opreme i programskih rješenja; analizira i odabire sve komplementarne informatičke tehnologije, nadzire tekuće održavanje informatičke opreme; sudjeluje u izradi i provedbi mjera sigurnosti informacijskih sustava; prati i analizira radne procese unutar Ministarstva i daje prijedloge za poboljšanje radne učinkovitosti te obavlja i druge poslove iz svoje nadležnosti.

Za obavljanje poslova iz nadležnosti Uprave za financije i informacijsko-telekomunikacijske sustave ustrojavaju se sljedeće ustrojstvene jedinice:

3.1. Sektor za financijsko planiranje, upravljanje troškovima i kontrolu,

3.2. Sektor za informacijsko-telekomunikacijske sustave.

3.1. Sektor za financijsko planiranje, upravljanje troškovima i kontrolu

Članak 16.

Sektor za financijsko planiranje, upravljanje troškovima i kontrolu organizira, kontrolira i prati izvršenje financijskog plana, organizira i koordinira rad na izradi strateškog plana; obavlja poslove vezane uz ustrojavanje i vođenje poslovnih knjiga, vrši kontrolu financijske dokumentacije, izradu periodičnih izvještaja; pruža potporu ustrojstvenim jedinicama u čijoj su nadležnosti razvojni projekti financirani sredstvima inozemnih zajmova, darovnica i fondova EU u dijelu pripreme metodologije i modela financiranja, planiranja i praćenja tijeka financiranja; sudjeluje u pregovorima o kandidiranju projekata koji će se financirati kroz projekte međunarodnih financijskih institucija, darovnica i fondova EU za operativne programe iz nadležnosti Ministarstva; obavlja poslove Tijela za ovjeravanje troškova projekata u programima teritorijalne suradnje u kojima je Republika Hrvatska preuzela upravljačke ovlasti; sudjeluje u pripremi i ažuriranju Opisa kontrolnog i upravljačkog sustava; prati postupak ugovaranja i povlačenja sredstava iz vanjskih izvora i plaćanja iz državnog proračuna; sudjeluje u poslovima ustrojavanja sustava praćenja tijeka financijskih sredstava; prati dinamiku provedbe i analizira ostvarenje razvojnih projekata; sudjeluje u pripremi financijskih izvješća za davatelje financijskih sredstava uz nadležne ustrojstvene jedinice; prati trošenje sredstava namijenjenih za provedbu financiranih programa; provodi kontrole ispravnosti dokumentacije i redoslijed procedura propisanih od međunarodnih financijskih institucija i tijela EU, koordinira i upravlja provedbom projekata iz nadležnosti rada Ministarstva koji su odabrani za sufinanciranje od strane EU kroz programe pretpristupne pomoći; koordinira uspostavljanje i razvoj metodologija financijskog upravljanja i sustava unutarnjih kontrola u Ministarstvu te je usmjeren na uspostavljanje unutarnjih kontrola i analizu rizika u Ministarstvu u dijelu praćenja prihoda i primitaka, izvršavanju rashoda i materijalnih sredstava, postupaka javne nabave i upravljanja projektima, s ciljem izvršavanja poslova iz nadležnosti rada Ministarstva; ukazuje na nedostatke, inicira i sudjeluje u implementaciji mjera za otklanjanje utvrđenih manjkavosti sustava, inicira i izrađuje smjernice i druge provedbene upute o postupanju kojima se uređuju opisi poslova, ovlasti i odgovornosti pojedinih sudionika u procesima planiranja i izrade programa, praćenja realizacije programa, obrade financijske dokumentacije, internog izvješćivanja o izvršavanju proračunskih sredstava, ostvarenim ciljevima Ministarstva, rizicima i dr.; u suradnji s ostalim ustrojstvenim jedinicama potiče razvoj informacijskih sustava, pruža potporu u osmišljavanju načina unaprjeđenja poslovnih procesa; obavlja i druge poslove iz svoje nadležnosti.

Za obavljanje poslova iz nadležnosti Sektora za financijsko planiranje, upravljanje troškovima i kontrolu ustrojavaju se sljedeće ustrojstvene jedinice:

3.1.1. Služba za proračun, ovjeravanje troškova i kontrolu,

3.1.2. Služba za financiranje razvojnih programa.

3.1.1. Služba za proračun, ovjeravanje troškova i kontrolu

Članak 17.

Služba za proračun, ovjeravanje troškova i kontrolu obavlja stručne poslove vezane uz planiranje, pripremu i izvršavanje financijskog plana; koordinira izradu strateškog plana za trogodišnje razdoblje, godišnjih planova potrebnih financijskih sredstava; planira, izvršava i evidentira poslovne događaje vezane za provođenje programa financiranih iz fondova EU; obavlja poslove vezane uz planiranje i pripremu financijskog plana za višegodišnje razdoblje za IPA programe prekogranične suradnje u suradnji s Upravljačkim tijelom; priprema i podnosi zahtjeve za plaćanja Europskoj komisiji na temelju projektne financijske dokumentacije verificirane od strane Upravljačkog tijela; potvrđuje i prati rezultate revizija obavljenih od ili u ime Tijela za reviziju; evidentira i pohranjuje podatke o ovjerenim i Europskoj komisiji prijavljenih troškova; izrađuje procedure za vezane poslovne procese; izrađuje plan kontrolnih mjera i aktivnosti; obavlja stručne poslove vezane za ustrojavanje i vođenje poslovnih knjiga; izrađuje financijska izvješća; analizira i podnosi izvješća o trošenju proračunskih sredstava u skladu s namjenom i planiranom dinamikom te obavlja i druge poslove iz svoje nadležnosti.

Za obavljanje poslova iz nadležnosti Službe za proračun, ovjeravanje troškova i kontrolu ustrojavaju se sljedeće ustrojstvene jedinice:

3.1.1.1. Odjel za kontrolu i ovjeravanje troškova,

3.1.1.2. Odjel za planiranje i praćenje izvršenja proračuna.

3.1.1.1. Odjel za kontrolu i ovjeravanje troškova

Članak 18.

Odjel za kontrolu i ovjeravanje troškova obavlja stručne poslove vezane uz financijsku realizaciju višegodišnjih IPA programa prekogranične suradnje; prati aktivnosti unutar Državnog proračuna na kojima se evidentiraju uplate sredstava iz fondova EU; priprema i podnosi zahtjeve za plaćanja Europskoj komisiji temeljem projektne financijske dokumentacije verificirane od strane Upravljačkog tijela; potvrđuje i prati rezultate revizija obavljenih od ili u ime Tijela za reviziju; evidentira i pohranjuje podatke o ovjerenim i Europskoj komisiji prijavljenih troškova; izrađuje procedure za vezane poslovne procese; procjenjuje rizike automatskog povrata sredstava; vodi brigu o certificiranim sredstvima u svrhu smanjivanja rizika te obavlja i druge poslove iz svoje nadležnosti.

Za obavljanje poslova Odjela za kontrolu i ovjeravanje troškova ustrojavaju se sljedeći pododsjeci:

3.1.1.1.1. Pododsjek za kontrolu projektne dokumentacije,

3.1.1.1.2. Pododsjek za ovjeravanje projektnih troškova.

3.1.1.1.1. Pododsjek za kontrolu projektne dokumentacije

Članak 19.

Pododsjek za kontrolu projektne dokumentacije obavlja stručne poslove kontrole financijske dokumentacije te provjerava sukladnost s primjenjivim EU i nacionalnim propisima; provodi formalne, suštinske i računske kontrole ispravnosti dokumentacije i redoslijed procedura propisanih od međunarodnih financijskih institucija i tijela EU; prati ispravnost i redoslijed procedura propisanih od strane EU koje se odnose na provedbu svakog pojedinog projekta; prati vremenski okvir provedbe svakog projekta; izrađuje izvješća za provedbu pojedinog projekta; izrađuje dokumente potrebne za rad komisija, odbora i radnih tijela vezano uz suradnju s EU; te obavlja i druge poslove iz svoje nadležnosti.

3.1.1.1.2. Pododsjek za ovjeravanje projektnih troškova

Članak 20.

Pododsjek za ovjeravanje projektnih troškova obavlja stručne poslove ovjeravanja projektnih troškova, priprema i podnosi zahtjeve za plaćanja Europskoj komisiji temeljem projektne financijske dokumentacije verificirane od strane Upravljačkog tijela; prati trošenje programskih sredstava pomoći EU po pojedinom projektu; potvrđuje i prati rezultate revizija obavljenih od ili u ime Tijela za reviziju; evidentira i pohranjuje podatke o ovjerenim i Europskoj komisiji prijavljenih troškova; izrađuje procedure za vezane poslovne procese; procjenjuje rizike automatskog povrata sredstava; vodi brigu o certificiranim sredstvima u svrhu smanjivanja rizika; te obavlja i druge poslove iz svoje nadležnosti.

3.1.1.2. Odjel za planiranje i praćenje izvršenja proračuna

Članak 21.

Odjel za planiranje i praćenje izvršenja proračuna u okviru svoje nadležnosti obavlja stručne poslove vezane uz planiranje i pripremu te izvršavanje proračuna, u skladu s zakonskim propisima služeći se metodom racionalnog i namjenskog korištenja proračunskih sredstava; obavlja kontrolu ispravnosti dokumentacije za unos u sustav Državne riznice; priprema i podnosi zahtjeve za plaćanje Europskoj komisiji; analizira usklađenost plana i izvršenja proračuna te predlaže preraspodjelu sredstava; izvješćuje sustav Državne riznice o rasporedu uplaćenih sredstava Europske komisije; potvrđuje cjelovitost, točnost i istinitost financijske dokumentacije te provjerava sukladnost s primjenjivim EU i nacionalnim propisima; obavlja stručne poslove vezane uz ustrojavanje i vođenje propisanih poslovnih knjiga; obavlja kontrolu financijske dokumentacije prije unosa u poslovne knjige; obavlja poslove i zadatke vezane uz evidentiranje poslovnih događaja u poslovnim knjigama kao i evidentiranje poslovnih događaja vezanih uz provođenje programa financiranih iz fondova EU; priprema financijska izvješća; obavlja poslove obračuna, kontrole i evidentiranja operativnih troškova te obavlja i druge poslove iz svoje nadležnosti.

Za obavljanje poslova Odjela za planiranje i praćenje izvršenja proračuna ustrojavaju se sljedeći pododsjeci:

3.1.1.2.1. Pododsjek za planiranje i izvješćivanje,

3.1.1.2.2. Pododsjek za praćenje operativnih troškova.

3.1.1.2.1. Pododsjek za planiranje i izvješćivanje

Članak 22.

Pododsjek za planiranje i izvješćivanje priprema podlogu za izradu financijskog plana; provodi analizu financijskih podataka te priprema izvješća na zahtjev; izvješćuje sustav Državne riznice o rasporedu uplaćenih sredstava Europske komisije; analizira i podnosi izvješća o korištenju proračunskih sredstava u skladu s namjenom i planiranom dinamikom; potvrđuje cjelovitost, točnost i istinitost financijske dokumentacije te provjerava sukladnost s primjenjivim EU i nacionalnim propisima; obavlja poslove vezane uz ustrojavanje i vođenje zakonom propisanih poslovnih knjiga; kontrolira i usklađuje poslovne knjige; obavlja kontrolu financijske dokumentacije; evidentira poslovne događaje u poslovnim knjigama koji obuhvaćaju i provedbu programa i projekata financiranih iz fondova EU; priprema propisana periodična financijska izvješća; sudjeluje u radnjama godišnjeg popisa imovine i obveza te obavlja i druge poslove iz svoje nadležnosti.

3.1.1.2.2. Pododsjek za praćenje operativnih troškova

Članak 23.

Pododsjek za praćenje operativnih troškova obavlja poslove obračuna dohodaka od nesamostalnog rada i ostalih naknada zaposlenih; prati i primjenjuje propise vezane uz isplatu dohotka i pripadajućih obveznih poreznih i drugih davanja; obavlja poslove obračuna i isplate dohodaka s osnova samostalnog rada na temelju odluke ili rješenja po nalogu odgovorne osobe; vodi porezne evidencije i izdaje potvrde u vezi dohotka na zahtjev zaposlenih i osoba koje primaju ostale naknade i druge vrste dohotka u Ministarstvu; usklađuje evidenciju s Hrvatskim zavodom za zdravstveno osiguranje i Hrvatskim zavodom za mirovinsko osiguranje; prikuplja, obrađuje i kontrolira te unosi podatke u sustav Centraliziranog obračuna plaća (COP); obavlja cjelokupno kunsko i devizno blagajničko poslovanje, obavlja poslove obrade i isplate troškova inozemnih i tuzemnih dnevnica, smještaja i prijevoza prema putnim nalozima te obavlja i druge poslove iz svoje nadležnosti.

3.1.2. Služba za financiranje razvojnih programa

Članak 24.

Služba za financiranje razvojnih programa pruža potporu ustrojstvenim jedinicama u čijoj su nadležnosti razvojni projekti financirani sredstvima inozemnih zajmova, darovnica i fondova EU u dijelu pripreme metodologije i modela financiranja, planiranja i praćenja tijeka financiranja; sudjeluje u pregovorima o kandidiranju projekata koji će se financirati kroz projekte međunarodnih financijskih institucija, darovnica i fondova EU za operativne programe iz nadležnosti Ministarstva; prati postupak ugovaranja i povlačenja sredstava iz vanjskih izvora i plaćanja iz državnog proračuna; sudjeluje u poslovima ustrojavanja sustava praćenja tijeka financijskih sredstava; provodi aktivnosti financijskog praćenja razvojnih projekata kroz uspostavljene evidencije ugovora, građevinskih situacija, računa i instrumenata osiguranja plaćanja; prati trošenje sredstava namijenjenih za provedbu financiranih programa; provodi formalne, suštinske i računske kontrole ispravnosti dokumentacije i redoslijed procedura propisanih od međunarodnih financijskih institucija i tijela EU; prati dinamiku provedbe i analizira ostvarenje razvojnih projekata; sudjeluje u pripremi financijskih izvješća za davatelje financijskih sredstava uz nadležne ustrojstvene jedinice na temelju podataka proizašlih iz računovodstvenog sustava; u skladu s zahtjevima upravljačkog tijela priprema analitičke podloge i izrađuje analize u svrhu donošenja odluka; provodi uspostavu i razvoj metodologije financijskog upravljanja i kontrola u svrhu ekonomičnog, djelotvornog i učinkovitog raspolaganja proračunskim sredstvima kako bi se postigla što veća vrijednost za novac; izrađuje plan uspostave i razvoja financijskog upravljanja i kontrola; koordinira uspostavu, vođenje i ažuriranje registra poslovnih procesa i rizika u svim segmentima poslovanja Ministarstva; provodi analizu rizika i izrađuje prijedlog plana upravljanja rizicima u svrhu njihovog smanjenja i otklanjanja; izrađuje izvješća o uspostavi i funkcioniranju sustava financijskog upravljanja i kontrola, sudjeluje u izradi strateških i operativnih planova Ministarstva u okviru svoje nadležnosti; ukazuje na nedostatke, inicira i sudjeluje u implementaciji mjera za otklanjanje utvrđenih manjkavosti sustava, inicira i izrađuje smjernice i druge provedbene upute o postupanju kojima se uređuju opisi poslova, ovlasti i odgovornosti pojedinih sudionika u procesima planiranja i izrade programa, praćenja realizacije programa, obrade financijske dokumentacije, internog izvješćivanja o izvršavanju proračunskih sredstava, ostvarenim ciljevima Ministarstva, rizicima i dr.; u suradnji s ostalim ustrojstvenim jedinicama potiče razvoj informacijskih sustava, pruža potporu u osmišljavanju načina unaprjeđenja poslovnih procesa te obavlja i druge poslove iz svoje nadležnosti.

3.2. Sektor za informacijsko-telekomunikacijske sustave

Članak 25.

Sektor za informacijsko-telekomunikacijske sustave organizira, koordinira i uspostavlja jedinstveni ITK sustav ustrojstvenih jedinica Ministarstva; obavlja poslove održavanja, administracije, analize, unapređenja i nadzora cjelokupne informatičke infrastrukture, programskih rješenja i radnih procesa koji koriste informatičku infrastrukturu; izrađuje i unapređuje upute, pravila i postupke kojima se propisuje način korištenja informatičke infrastrukture u skladu s najboljim praksama i odgovarajućim svjetskim i domaćim normizacijskim dokumentima u području informatike; nadgleda sigurnost komunikacija i provodi mjere za zaštitu sigurnosti informacija unutar ITK sustava Ministarstva; surađuje sa Sektorom za uspostavu i unaprjeđenje rada sustava u dijelu poslova koje obavlja Odjel za optimizaciju i informatizaciju poslovnih procesa, a vezano uz primjenjivost postojećih i novih informatičkih sustava za podršku poslovnim procesima koje predlaže i razvija Odjel za optimizaciju i informatizaciju poslovnih procesa u odnosu na raspoloživa infrastrukturna informatička rješenja; obavlja i druge poslove iz svoje nadležnosti.

Za obavljanje poslova iz nadležnosti Sektora za informacijsko--telekomunikacijske sustave ustrojavaju se sljedeće ustrojstvene jedinice:

3.2.1. Služba za informacijsko-telekomunikacijsku podršku,

3.2.2. Služba za unaprjeđenje sustava i poslovnih procesa.

3.2.1. Služba za informacijsko-telekomunikacijsku podršku

Članak 26.

Služba za informacijsko-telekomunikacijsku podršku upravlja računalnom i komunikacijskom infrastrukturom Ministarstva te pruža podršku svim procesima koji osiguravaju rad infrastrukturnih servisa i informatičkog sustava; obavlja poslove koji uključuju dizajn, primjenu, testiranje, instalaciju, održavanje, sigurnosne kopije i opravak poslužitelja, mrežnih uređaja i servisa, operacijskih sustava, programske opreme; evidentira, kontrolira i prati prijave incidenata na osnovi kojih pruža usluge pomoći korisnicima informatičkog sustava te otklanja incidente u informatičkom sustavu; izrađuje upute, pravila i postupke kojima se propisuje način korištenja informatičke infrastrukture; organizira i upravlja procesom izrade sigurnosnih kopija i oporavka od incidenata; određuje i nadzire pravila kojima se osigurava sigurnost pristupa ITK infrastrukturi, sigurnost podataka, administriranje medija za pohranu podataka i održavanje arhive medija; vodi evidenciju računalne opreme, prati potrebe za nabavom i daje prijedloge za nabavu nove informatičke opreme; provjerava i održava fizičku i tehničku sigurnost prostorija u kojoj se nalazi ITK oprema o kojoj skrbi Sektor; nadzire i planira pristup internetu i intranetu; prati i primjenjuje odgovarajuću svjetsku i domaću normizaciju iz svoga djelokruga rada te sudjeluje u izradi, uvođenju i provođenju normi u području informatike; prati i testira nove tehnologije, dokumentira i implementira u informatički sustav; obavlja i druge poslove iz svoje nadležnosti.

3.2.2. Služba za unaprjeđenje sustava i poslovnih procesa

Članak 27.

Služba za unaprjeđenje sustava i poslovnih procesa organizira, provodi, usklađuje i nadzire provođenje poslova vezanih uz sustav podrške poslovnom i strateškom odlučivanju; analizira i identificira radne procese unutar ustrojstvenih jedinica Ministarstva te predlaže rješenja za poboljšanje radne učinkovitosti kroz uporabu informatičke infrastrukture; analizira korištenje, izgradnju, sigurnost i primjenjivost raspoloživih infrastrukturnih informatičkih i programskih rješenja u cilju unapređenja sustava i poslovnih procesa; predlaže unaprjeđenja radnih procesa i daje prijedloge za izradu, unapređenja i/ili nabavu infrastrukturnih i programskih rješenja koja će se primijeniti kao potpora informacijskom sustavu i radnim procesima Ministarstva; izrađuje, uvodi i nadzire provedbu normi u području informatike; izrađuje upute, pravila i postupke kojima se propisuje način korištenja informatičke infrastrukture; sudjeluje u izradi politika, pravilnika i radnih uputa vezanih uz informacijsku sigurnost unutar ITK sustava; sudjeluje u obavljanju poslova sigurnosnih provjera, sigurnosti podataka i poslovne suradnje; surađuje s informatičkim odjelima drugih javnih tijela u cilju sigurnosti, raspoloživosti i unapređenja sustava i poslovnih procesa Ministarstva; obavlja i druge poslove iz svoje nadležnosti.

4. UPRAVA ZA STRATEŠKO PLANIRANJE, KOORDINACIJU FONDOVA EU I MEĐUNARODNIH PROGRAMA

Članak 28.

Uprava za strateško planiranje, koordinaciju fondova EU i međunarodnih programa obavlja poslove vezane uz koordinaciju ekonomskih politika i procedure ekonomskog upravljanja, provodi aktivnosti određene okvirom za ekonomsko upravljanje na razini Europske unije koji obuhvaća nadzor i koordinaciju fiskalnih i ekonomskih politika država članica s politikama Europske unije, uključujući koordinaciju sudjelovanja Republike Hrvatske u Europskom semestru; obavlja sve funkcije Koordinancijskog tijela vezano uz koordinaciju, pripremu i praćenje provedbe Europskih strukturnih i investicijskih fondova; koordinira pripremu programa EU, praćenje provedbe programa EU i vrednovanje programa EU u pristupnom i post-pristupnom razdoblju; vodi računa o usklađenosti strateške dokumentacije s EU ciljevima i prioritetima te preuzetim međunarodnim obvezama; postavlja metodologiju izrade strategija i sustav kontrole kvalitete strateške dokumentacije te obavlja i druge poslove iz svoje nadležnosti.

Za obavljanje poslova iz nadležnosti Uprave za strateško planiranje, koordinaciju fondova EU i međunarodnih programa ustrojavaju se sljedeće ustrojstvene jedinice:

4.1. Sektor za koordinaciju ekonomskih politika i međunarodne programe,

4.2. Sektor za planiranje i strateško praćenje ESI fondova.

4.1. Sektor za koordinaciju ekonomskih politika i međunarodne programe

Članak 29.

Sektor za koordinaciju ekonomskih politika i međunarodne programe koordinira ekonomskim politikama i provodi aktivnosti određene okvirom za ekonomsko upravljanje na razini Europske unije koji obuhvaćaju nadzor i koordinaciju fiskalnih i ekonomskih politika država članica s politikama Europske unije; koordinira sudjelovanje Republike Hrvatske u Europskom semestru, godišnjem ciklusu usklađivanja ekonomskih i fiskalnih politika na razini Europske unije te aktivnosti koje proizlaze iz ostalih procedura ekonomskog upravljanja; uspostavlja sustav kvalitetnog strateškog planiranja na nacionalnoj razini koji treba pridonijeti boljoj koordinaciji ekonomskih politika te za praćenje i analitičku procjenu učinaka istih na makroekonomske agregate; obavlja i poslove vezane uz koordinaciju i suradnju s tijelima državne uprave u programiranju i osiguravanju praćenja provedbe i vrednovanje programa EU i međunarodnih financijskih mehanizama te sudjelovanje Republike Hrvatske u horizontalnim programima EU (Višekorisnička IPA i dr.); obavlja i druge poslove iz svoje nadležnosti.

Za obavljanje poslova iz nadležnosti Sektora za koordinaciju ekonomskih politika i međunarodne programe ustrojavaju se sljedeće ustrojstvene jedinice:

4.1.1. Služba za koordinaciju ekonomskih politika i procedure ekonomskog upravljanja,

4.1.2. Služba za EU programe i financijske mehanizme.

4.1.1. Služba za koordinaciju ekonomskih politika i procedure ekonomskog upravljanja

Članak 30.

Služba za koordinaciju ekonomskih politika i procedure ekonomskog upravljanja organizira i provodi aktivnosti određene okvirom za ekonomsko upravljanje na razini Europske unije koji obuhvaća nadzor i koordinaciju fiskalnih i ekonomskih politika država članica s politikama Europske unije; koordinira sudjelovanje Republike Hrvatske u ciklusu Europskog semestra i aktivnosti koje proizlaze iz ostalih procedura ekonomskog upravljanja, koordinira pripremu reformskih mjera s ciljem uklanjanja neravnoteža i ostvarenja rasta, prati njihovu provedbu te analizira njihove učinke; uspostavlja sustav nacionalnog strateškog planiranja te obavlja i druge poslove iz svoje nadležnosti.

Za obavljanje poslova iz nadležnosti Službe za koordinaciju ekonomskih politika i procedure ekonomskog upravljanja ustrojavaju se sljedeće ustrojstvene jedinice:

4.1.1.1. Odjel za koordinaciju sudjelovanja Republike Hrvatske u Europskom semestru i provedbu procedura ekonomskog upravljanja,

4.1.1.2. Odjel za analitičku procjenu učinaka ekonomskih politika i razvoj sustava strateškog planiranja.

4.1.1.1. Odjel za koordinaciju sudjelovanja Republike Hrvatske u Europskom semestru i provedbu procedura ekonomskog upravljanja

Članak 31.

Odjel za koordinaciju sudjelovanja Republike Hrvatske u Europskom semestru i provedbu procedura ekonomskog upravljanja obavlja stručne i administrativne poslove vezane uz koordinaciju sudjelovanja Republike Hrvatske u ciklusu Europskog semestra, kao i aktivnosti koje proizlaze iz ostalih procedura ekonomskog upravljanja, što uključuje upravljanje procesom izrade nacionalnog programa reformi, pri čemu osigurava sudjelovanje odgovarajućih aktera u procesu, koordinaciju s procesom izrade programa konvergencije (kojim upravlja Ministarstvo financija), definira plan rada i aktivnosti vezane uz izradu nacionalnog programa reformi; uspostavu sustava za praćenje provedbe nacionalnog programa reformi i prati izvršenje planova provedbe; upravljanje radom Radne skupine za koordinaciju sudjelovanja Republike Hrvatske u Europskom semestru pri čemu definira njezin plan rada, organizira sjednice i priprema materijale za raspravu; koordinaciju provedbe Procedure makroekonomske neravnoteže te osiguravanje usklađenosti elemenata ekonomskog upravljanja s programiranjem Europskih strukturnih i investicijskih fondova; koordinira i provodi komunikacije s nadležnim službama Europske komisije, sudjeluje u radu Odbora za ekonomsku politiku, koordinira sudjelovanja hrvatskih predstavnika u relevantnim radnim tijelima Vijeća EU te osigurava dosljednosti prezentiranih dokumenata, izvješća i stajališta Republike Hrvatske u europskim tijelima, pripremu izvješća za Vladu RH i Sabor Republike Hrvatske o stanju izvršenja planova provedbe i postignutim učincima, te obavlja i druge poslove iz svoje nadležnosti.

4.1.1.2. Odjel za analitičku procjenu učinaka ekonomskih politika i razvoj sustava strateškog planiranja

Članak 32.

Odjel za analitičku procjenu učinaka ekonomskih politika i razvoj sustava strateškog planiranja obavlja stručne i analitičke poslove vezane uz praćenje i analitičku procjenu učinaka ekonomskih politika i reformskih mjera na makroekonomske agregate, što uključuje definiranje i prikupljanje podataka za izračun učinaka, izračun i analizu učinaka provedbe nacionalnih politika za potrebe strateškog planiranja i definiranja reformskih mjera, identifikaciju nedostataka u planiranim politikama i/ili politikama u provedbi te inicira planiranje novih politika i formulaciju za otklanjanje uočenih nedostataka, priprema i predlaže korake nužne za unaprjeđenje sustava strateškog planiranja na nacionalnoj razini, što uključuje i procjenu usklađenosti strateških dokumenata te njihovu usklađenost u odnosu na preuzete međunarodne obaveze; obavlja i druge poslove iz svoje nadležnosti.

4.1.2. Služba za EU programe i financijske mehanizme

Članak 33.

Služba za EU programe i financijske mehanizme obavlja poslove uz koordinaciju i suradnju s tijelima državne uprave vezane uz programiranje, osiguravanje praćenja provedbe i vrednovanje programa EU i međunarodnih financijskih mehanizama, sudjelovanje Republike Hrvatske u horizontalnim programima EU koji su namijenjeni za više država korisnica IPA programa – Višekorisnička IPA, koordinira sudjelovanje tijela državne uprave u programima EU, osigurava potporu Dunavskoj strategiji u okviru prioriteta jačanja administrativnih kapaciteta te obavlja i druge poslove iz svoje nadležnosti.

Za obavljanje poslova iz nadležnosti Službe za EU programe i financijske mehanizme, ustrojavaju se sljedeće ustrojstvene jedinice:

4.1.2.1. Odjel za koordinaciju EU programa i financijskih mehanizama,

4.1.2.2. Odjel za praćenje i vrednovanje EU programa i financijskih mehanizama.

4.1.2.1. Odjel za koordinaciju EU programa i financijskih mehanizama

Članak 34.

Odjel za koordinaciju EU programa i financijskih mehanizama obavlja poslove koordinacije i suradnju s tijelima državne uprave vezano uz projekte i programe financirane u sklopu prve komponente programa IPA, Prijelaznog instrumenta, Financijskog mehanizma europskog gospodarskog prostora (EGP), Norveškog financijskog mehanizma i Švicarskog financijskog mehanizma te Programa Unije u području političkih kriterija, unutarnjih poslova, pravosuđa, slobode i sigurnosti, reforme javne uprave, javnih financija, unutarnjeg tržišta, statistike, poljoprivrede i ribarstva, kulture, zaštite okoliša i prirode; obavlja stručne i administrativne poslove vezane uz korištenje prve komponente programa IPA, Prijelaznog instrumenta i Programa unije u područjima političkih kriterija, unutarnjih poslova, pravosuđa, slobode i sigurnosti, reforme javne uprave, javnih financija, unutarnjeg tržišta, statistike, poljoprivrede i ribarstva, kulture, zaštite okoliša i prirode te poslove vezane za koordinaciju Financijskog mehanizma europskog gospodarskog prostora (EGP), Norveškog financijskog mehanizma i Švicarskog financijskog mehanizma; koordinira pripremu, praćenje provedbe i vrednovanje projekata u sklopu prve komponente programa IPA i Prijelaznog instrumenta koji se provode s ciljem osposobljavanja tijela državne uprave i jedinica lokalne i područne (regionalne) samouprave za učinkovitu primjenu i provedbu preuzetih obaveza pravne stečevine EU, osigurava prikupljanje i usklađivanje podataka po pojedinom projektu vezanim uz procese praćenja održivosti projekata u sklopu prve komponente programa IPA i Prijelaznog instrumenta, zatvaranja godišnjih pretpristupnih programa, među plaćanja po godišnjem programu iz prve komponente programa IPA i Prijelaznog instrumenta; surađuje s relevantnim institucijama u Europskoj komisiji te osigurava podatke za pripremu polugodišnjih, godišnjih i ad hoc izvješća vezano uz projekte financirane iz prve komponente programa IPA i prijelaznog instrumenta, osigurava potporu Nacionalnom IPA koordinatoru u obavljanju obaveza temeljem sklopljenih međunarodnih ugovora, djeluje kao Nacionalna fokalna točka u sustavu provedbe EGP i Norveškog financijskog mehanizma, djeluje kao Nacionalna koordinacijska točka za Švicarski financijski mehanizam, obavlja poslove vezane uz sudjelovanje Republike Hrvatske u horizontalnim programima EU koji su namijenjeni za više država korisnica IPA programa – Višekorisnička IPA, koordinira sudjelovanje tijela državne uprave u programima EU; koordinira programiranje programa tehničke potpore u okviru godišnjih Nacionalnih programa kroz komponentu I. programa IPA; koordinira aktivnosti vezane uz regionalne inicijative EU; osigurava sektorsku potporu u poslovnima koordinacije i pripreme izrade razvojnih strategija i planova na nacionalnoj razini, podupire poslove pripreme i praćenja provedbe nacionalnog razvojnog plana u skladu s utvrđenim sektorskim područjima, osigurava sektorsku potporu u izradi Partnerskog ugovora, ESIF fondova osigurava potporu Dunavskoj strategiji u okviru prioriteta jačanja administrativnih kapaciteta, te obavlja i druge poslove iz svoje nadležnosti.

4.1.2.2. Odjel za praćenje i vrednovanje EU programa i financijskih mehanizama

Članak 35.

Odjel za praćenje i vrednovanje EU programa i financijskih mehanizama obavlja administrativne i stručne poslove vezane uz koordinaciju i suradnju s tijelima državne uprave, razvoj metodologije za praćenje provedbe instrumenata pretpristupne pomoći, programa IPA i Prijelaznog instrumenta, Evaluacijske strategije za strukturne fondove, Financijskog mehanizma europskog gospodarskog prostora (EGP), Norveškog financijskog mehanizma i Švicarskog financijskog mehanizma; koordinira praćenje održivosti završenih IPA projekta projekata, koordinira proces zatvaranja godišnjih pretpristupnih programa, koordinira pripremu izvješća o projektima za potrebe međuplaćanja po godišnjim IPA programima; obavlja funkciju tehničkog tajništva za provedbu sektorskih nadzornih pododbora u sklopu praćenja projekata iz komponente I. programa IPA, sektorskog odbora za komponentu I. programa IPA te Nadzornog odbora za program IPA u cijelosti; obavlja funkciju tehničkog tajništva za provedbu nadzornih odbora za EGP, Norveški i Švicarski financijski mehanizam; obavlja administrativne i stručne poslove vezano uz razvoj metodologije za vrednovanje programa EU, priprema godišnje planove vrednovanja, priprema natječajnu dokumentaciju za ugovaranje usluga vrednovanja i obavlja poslove kontrole kvalitete izvješća o vanjskom vrednovanju za programe/projekte u nadležnosti Nacionalnog IPA koordinatora, pruža potporu institucijama korisnicama programa i projekata EU i stručnjacima za vanjsko vrednovanje u procesu obavljanja vanjskog vrednovanja programa EU te prati ispunjavanje preporuka iz izvješća o vanjskom vrednovanju programa EU; surađuje s institucijama Europske komisije u procesu vanjskog vrednovanja programa EU koje inicira i provodi Europska komisija, provodi programsko vrednovanje, odnosno periodično (interim) vrednovanje u okviru I. komponente programa IPA; osim periodičnih vrednovanja sudjeluje u koordinaciji i suradnji s tijelima državne uprave tijekom provođenja vrednovanja u tijeku, srednjoročnih vrednovanja, vrednovanja učinka, tematskih vrednovanja u okviru I. komponente IPA programa i IPA višekorisničkog programa, vrednovanja provedbe, meta vrednovanja; koordinira vrednovanje EGP, Norveškog i Švicarskog financijskog mehanizma te obavlja i druge poslove iz svoje nadležnosti.

4.2. Sektor za planiranje i strateško praćenje ESI fondova

Članak 36.

Sektor za planiranje i strateško praćenje ESI fondova obavlja poslove koordinacije izrade, izmjena i strateškog praćenja provedbe višegodišnjih programskih dokumenata kao osnovnih uvjeta za korištenje ESI fondova, uključujući: osiguravanje usklađenosti s regulativama i strategijama EU-a i nacionalnim strateškim okvirima, uključivanje odgovarajućih dionika u proces planiranja i izradu potrebnih popratnih dokumenata, vođenje pregovora s Europskom komisijom (EK) i osiguravanje zastupljenosti Republike Hrvatske u relevantnim radnim strukturama i odborima EK i Vijeća; u dijelu strateškog praćenja, nadzire i izvješćuje o napretku provedbe Partnerskog sporazuma (PS), izrađuje i nadzire provedbu strategije vrednovanja PS-a i programa te strateški usmjerava djelovanja i izmjene s ciljem optimalne iskorištenosti sredstava i ostvarenja postavljenih strateških ciljeva; organizira rad Nacionalnog koordinacijskog odbora (NKO), izvješćuje druga nacionalna tijela, EK i ostale dionike o ESI fondovima te prema potrebi sudjeluje u vezanim aktivnostima informiranja i edukacije te obavlja i druge poslove iz svoje nadležnosti.

Za obavljanje poslova iz nadležnosti Sektora za planiranje i strateško praćenje ESI fondova ustrojavaju se sljedeće ustrojstvene jedinice:

4.2.1. Služba za koordinaciju ESI fondova u području konkurentnosti, okoliša i prometa,

4.2.2. Služba za koordinaciju ESI fondova u području zapošljavanja i objedinjene funkcije Koordinacijskog tijela.

4.2.1. Služba za koordinaciju ESI fondova u području konkurentnosti, okoliša i prometa

Članak 37.

Služba za koordinaciju ESI fondova u području konkurentnosti, okoliša i prometa obavlja stručne i administrativne poslove koordinacije i sudjelovanja u izradi, izmjenama i strateškom praćenju provedbe višegodišnjih programskih dokumenata sufinanciranih iz ESI fondova, primarno u područjima definiranim tematskim ciljevima 1-7 Kohezijske politike EU-a: istraživanje, tehnološki razvoj i inovacije, razvoj širokopojasnog pristupa i komunikacijskih tehnologija, jačanje konkurentnosti poduzetništva, prijelaz na niskougljično gospodarstvo, adaptacija klimatskim promjenama i upravljanje rizicima, zaštita okoliša i održivi promet, uključujući: sprječavanje dvostrukog financiranja, osiguranje ispunjenja tematskih uvjetovanosti za korištenje ESI fondova, sudjelovanje u radu NKO-a, izvješćivanje o stanju provedbe i izrada prijedloga za poboljšanja, informiranje dionika i edukacije te obavlja i druge poslove iz svoje nadležnosti.

Za obavljanje poslova iz nadležnosti Služba za koordinaciju ESI fondova u području konkurentnosti, okoliša i prometa ustrojavaju se sljedeće ustrojstvene jedinice:

4.2.1.1. Odjel za planiranje i strateško praćenje u područjima istraživanja i razvoja, konkurentnosti gospodarstva i energetike,

4.2.1.2. Odjel za planiranje i strateško praćenje u područjima klimatskih promjena, okoliša i prometa.

4.2.1.1. Odjel za planiranje i strateško praćenje u područjima istraživanja i razvoja, konkurentnosti gospodarstva i energetike

Članak 38.

Odjel za planiranje i strateško praćenje u područjima istraživanja i razvoja, konkurentnosti gospodarstva i energetike obavlja stručne i administrativne poslove koordinacije izrade, izmjena i strateškog praćenja provedbe višegodišnjih programskih dokumenata sufinanciranih iz ESI fondova, primarno u područjima definiranim tematskim ciljevima 1-4 Kohezijske politike EU-a: istraživanje, tehnološki razvoj i inovacije, razvoj širokopojasnog pristupa i komunikacijskih tehnologija, jačanje konkurentnosti poduzetništva i prijelaz na niskougljično gospodarstvo, uključujući: sprječavanje dvostrukog financiranja, osiguranje ispunjenja tematskih uvjetovanosti za korištenje ESI fondova, sudjelovanje u radu NKO-a, izvješćivanje o stanju provedbe i izrada prijedloga za poboljšanja, informiranje dionika i edukacije te obavlja i druge poslove iz svoje nadležnosti.

4.2.1.2. Odjel za planiranje i strateško praćenje u područjima klimatskih promjena, okoliša i prometa

Članak 39.

Odjel za planiranje i strateško praćenje u područjima klimatskih promjena, okoliša i prometa obavlja stručne i administrativne poslove koordinacije izrade, izmjena i strateškog praćenja provedbe višegodišnjih programskih dokumenata sufinanciranih iz ESI fondova, primarno u područjima definiranim tematskim ciljevima 5-7 Kohezijske politike EU-a: adaptacija klimatskim promjenama i upravljanje rizicima, zaštita okoliša i održivi promet, uključujući: sprečavanje dvostrukog financiranja, osiguranje ispunjenja tematskih uvjetovanosti za korištenje ESI fondova, sudjelovanje u radu NKO-a, izvješćivanje o stanju provedbe i izrada prijedloga za poboljšanja, informiranje dionika i edukacije te obavlja i druge poslove iz svoje nadležnosti.

4.2.2. Služba za koordinaciju ESI fondova u području zapošljavanja i objedinjene funkcije Koordinacijskog tijela

Članak 40.

Služba za koordinaciju ESI fondova u području zapošljavanja i objedinjene funkcije Koordinacijskog tijela obavlja stručne i administrativne poslove koordinacije i sudjelovanja u izradi, izmjenama i strateškom praćenju provedbe višegodišnjih programskih dokumenata sufinanciranih iz ESI fondova, primarno u područjima definiranim tematskim ciljevima 8-11 Kohezijske politike EU-a: zapošljavanje, socijalno uključivanje i zdravlje, obrazovanje i reforma državne uprave i horizontalnih pitanja: teritorijalni pristup, doprinošenje makro-strategijama, osiguranje poštivanja horizontalnih načela uključujući: sprečavanje dvostrukog financiranja, osiguranje ispunjenja tematskih i općih uvjetovanosti za korištenje ESI fondova, stručna i administrativna podrška u osnivanju i vođenju NKO-a, izvješćivanje o stanju provedbe i izrada prijedloga za poboljšanja, informiranje dionika i edukacije te obavlja i druge poslove iz svoje nadležnosti.

5. UPRAVA ZA PROVEDBU OPERATIVNIH PROGRAMA I MEĐUNARODNIH INSTRUMENATA

Članak 41.

Uprava za provedbu operativnih programa i međunarodnih instrumenata obavlja poslove upravljanja i provedbe Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija 2014. – 2020.«, sufinanciranih sredstvima strukturnih instrumenata Europske unije, kao i upravljanja i provedbe Financijskog mehanizma Kraljevine Norveške, Instrumenta Europskoga gospodarskog prostora te Švicarskog instrumenta, uključujući: uspostavu i unapređenje rada sustava; financijsko upravljanje i kontrolu; praćenje, izvještavanje i vrednovanje; informiranje; pripremu i provedbu projekata te koordinaciju s međunarodnim financijskim institucijama; redovnu suradnju sa službama Europske komisije i obavljanje poslova vezanih uz sudjelovanje u radnim tijelima Europske komisije te obavlja i druge poslove iz svoje nadležnosti.

Za obavljanje poslova iz nadležnosti Uprave za provedbu operativnih programa i međunarodnih instrumenata ustrojavaju se sljedeće ustrojstvene jedinice:

5.1. Sektor za uspostavu i unapređenje rada sustava,

5.2. Sektor za provedbu operativnih programa i međunarodnih instrumenata,

5.3. Sektor za pripremu i provedbu projekata.

5.1. Sektor za uspostavu i unapređenje rada sustava

Članak 42.

Sektor za uspostavu i unapređenje rada sustava obavlja poslove uspostave i unapređenja rada sustava za provedbu Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija 2014. – 2020.«, uključujući: uspostavu institucionalnog okvira i pravila za provedbu programa i instrumenata; analizu i optimizaciju poslovnih procesa te razvoj i održavanje informatičkih sustava za podršku u provedbi istih; poslove vezane uz akreditaciju sustava; jačanje kapaciteta sustava; pružanje podrške tijelima sustava vezano uz horizontalna pitanja provedbe te u radu s prigovorima, žalbama i tužbama; upravljanje rizicima; provjere na razini sustava te koordinaciju provedbe aktivnosti tijela sustava u pogledu revizija; sudjelovanje u aktivnostima radnih tijela Europske komisije a posebice onima koji se odnose na regulatorni i provedbeni okvir za upravljanje Europskim strukturnim instrumentima te obavlja i druge poslove iz svoje nadležnosti.

Za obavljanje poslova iz nadležnosti Sektora za uspostavu i unapređenje rada sustava, ustrojavaju se sljedeće ustrojstvene jedinice:

5.1.1. Služba za uspostavu sustava,

5.1.2. Služba za jačanje kapaciteta sustava i horizontalna pitanja,

5.1.3. Služba za rizike, provjere na razini sustava i revizije.

5.1.1. Služba za uspostavu sustava

Članak 43.

Služba za uspostavu sustava obavlja poslove uspostave sustava, uključujući: pripremu prijedloga akata kojima se utvrđuju institucionalni okvir te uloge i odgovornosti tijela u sustavu, poslovni procesi za tijela u sustavu te uvjeti korištenja sredstava za korisnike; poslove vezane uz akreditaciju sustava, analizu i optimizaciju poslovnih procesa te razvoj i održavanje informatičkih sustava za podršku u provedbi istih; koordinaciju i sudjelovanje u aktivnostima vezanim za regulatorni i provedbeni okvir za upravljanje Europskim strukturnim instrumentima te obavlja i druge poslove iz svoje nadležnosti.

Za obavljanje poslova iz nadležnosti Službe za uspostavu sustava ustrojavaju se sljedeće ustrojstvene jedinice:

5.1.1.1. Odjel za institucionalni okvir i pravila,

5.1.1.2. Odjel za optimizaciju poslovnih procesa.

5.1.1.1. Odjel za institucionalni okvir i pravila

Članak 44.

Odjel za institucionalni okvir i pravila obavlja poslove pripreme prijedloga akata kojima se utvrđuju institucionalni okvir te uloge i odgovornosti tijela u sustavu, poslovni procesi za tijela u sustavu te uvjeti korištenja sredstava za korisnike, uključujući pripremu prijedloga zakona, uredbi, odluka, pravilnika i smjernica, sporazuma kojima tijela u sustavu detaljnije sporazumno utvrđuju načine provedbe dodijeljenih im uloga te priručnika o postupanju ustrojstvenih jedinica Uprave; poslove vezane uz: usvajanje te pravovremenu razmjenu informacija s tijelima sustava o navedenim aktima i njihovoj primjeni; izradu priručnika o postupanju ustrojstvenih jedinica Uprave, kontrolu sadržaja priručnika o postupanju tijela u sustavu u svrhu njihova odobrenja te pripremu opisa sustava i drugih dokumenata potrebnih za akreditaciju sustava; redovito prati sve aktivnosti vezane uz definiranje i primjenu EU regulatornog okvira za upravljanje Europskim strukturnim instrumentima te u skladu s obvezama i mogućnostima zemlje članice, obavlja i poslove vezane uz pripremu prijedloga EU regulatornog okvira za upravljanje Europskim strukturnim instrumentima te osigurava pravovremenu razmjenu informacija s tijelima sustava o navedenom okviru i njegovoj primjeni te obavlja i druge poslove iz svoje nadležnosti.

5.1.1.2. Odjel za optimizaciju poslovnih procesa

Članak 45.

Odjel za optimizaciju poslovnih procesa sudjeluje u pripremi prijedloga akata kojima se utvrđuju poslovni procesi za tijela u sustavu upravljanja i provedbe programa sufinanciranih sredstvima strukturnih instrumenata Europske unije te uvjeti korištenja sredstava za korisnike na način da provodi analizu poslovnih procesa te priprema prijedloge optimizacije istih; obavlja poslove vezane uz: specificiranje softverskih rješenja za dogradnju postojećih te razvoj novih informacijskih sustava za podršku poslovnim procesima u dijelu koji se odnosi na upravljanje i provedbu programa sufinanciranih sredstvima strukturnih instrumenata Europske unije; praćenje rada, testiranje i licenciranje te unapređenje funkcionalnosti navedenih informacijskih sustava; upravljanje korisničkim pravima te pružanje podrške u radu korisnicima informacijskih sustava kroz rad službe stalne podrške; surađuje s Sektorom za informacijsko-telekomunikacijske sustave vezano uz primjenjivost postojećih i novih informacijskih sustava za podršku poslovnim procesima u dijelu koji se odnosi na upravljanje i provedbu programa sufinanciranih sredstvima strukturnih instrumenata Europske unije u odnosu na raspoloživa infrastrukturna informatička rješenja te obavlja i druge poslove iz svoje nadležnosti.

5.1.2. Služba za jačanje kapaciteta sustava i horizontalna pitanja

Članak 46.

Služba za jačanje kapaciteta sustava i horizontalna pitanja provodi poslove jačanja kapaciteta tijela sustava, uključujući: kontinuirano praćenje potreba te pripremu prijedloga mjera za jačanja kapaciteta prvenstveno kroz kontinuiranu podršku tijelima sustava za provedbu poslovnih procesa; praćenje provedbe mjera jačanja kapaciteta i povezano izvještavanje; sudjelovanje u provedbi te praćenje provedbe mjera koje se tiču jačanje kapaciteta tijela; priprema i koordinira pripremu strategija organizacijskog razvoja, analiza radne opterećenosti te drugih analiza kojima se utvrđuju potrebe za ljudskim i materijalnim resursima tijela za provedbu dodijeljenih im funkcija; priprema prijedloge akata kojima se utvrđuju mjere jačanja kapaciteta tijela sustava; daje stručnu podršku tijelima vezano uz primjenu propisa, naročito vezano uz horizontalna pitanja provedbe u područjima javne nabave, državnih potpora, javno-privatnih partnerstava i te drugim područjima; pruža podršku u radu u slučajevima nepravilnosti; izrađuje prijedloge akata vezano uz prigovore, žalbe i tužbe koje se odnose na odabir ili provedbu operacija sufinanciranih iz Europskog fonda za regionalni razvoj i Kohezijskog fonda te priprema prijedloge izvješća i odgovora Europskoj komisiji; sudjeluje u izobrazbama službenika/djelatnika tijela sustava te drugih institucija povezanih s provedbom programa i instrumenata iz nadležnosti Odjela; doprinosi aktivnostima zemlje članice vezanim uz pripremu i primjenu regulatornog i provedbenog okvira za upravljanje Europskim strukturnim instrumentima te obavlja i druge poslove iz svoje nadležnosti.

5.1.3. Služba za rizike, provjere na razini sustava i revizije

Članak 47.

Služba za rizike, provjere na razini sustava i revizije obavlja poslove s ciljem provjere te davanja jamstva o ispravnom funkcioniranju sustava, uključujući: upravljanje rizicima na razini sustava i tijela koja ga čine te izradu odgovarajućih registara i preporuka za postupanje; planiranje, provedbu i praćenje postupanja po preporukama i nalazima provjera na razini sustava te koordinaciju provedbe aktivnosti tijela sustava vezano uz revizije sustava upravljanja i provedbe Europskih strukturnih instrumenata; obavlja i druge poslove iz svoje nadležnosti.

Za obavljanje poslova iz nadležnosti Službe za rizike, provjere na razini sustava i revizije ustrojavaju se sljedeće ustrojstvene jedinice:

5.1.3.1. Odjel za upravljanje rizicima te koordinaciju provjera na razini sustava i revizija,

5.1.3.2. Odjel za provedbu provjera na razini sustava u području jačanja gospodarstva i konkurentnosti te socijalne zdravstvene i obrazovne infrastrukture,

5.1.3.3. Odjel za provedbu provjera na razini sustava u području energetike, zaštite okoliša te prometne infrastrukture i mobilnosti.

5.1.3.1. Odjel za upravljanje rizicima te koordinaciju provjera na razini sustava i revizija

Članak 48.

Odjel za upravljanje rizicima te koordinaciju provjera na razini sustava i revizija; provodi redovne analize rizika za ustrojstvene jedinice Uprave koje sudjeluju u provedbi programa iz nadležnosti Sektora; izradu registra rizika utvrđenih od strane tijela sustava; praćenje provedbe od strane tijela sustava mjera predloženih za njihovo uklanjanje te mjera za prevenciju nepravilnosti; planiranje te koordinaciju provedbe provjera na razini sustava; izradu registra nalaza i preporuka provjera na razini sustava, praćenje postupanja tijela po istima te predlaganje daljnjih korektivnih mjera; pripremu dokumentacije vezano uz revizije sustava upravljanja i provedbe Europskih strukturnih instrumenata te koordinaciju postupanja tijela vezano uz revizije; obavlja i druge poslove iz svoje nadležnosti.

5.1.3.2. Odjel za provedbu provjera na razini sustava u području jačanja gospodarstva i konkurentnosti te socijalne zdravstvene i obrazovne infrastrukture

Članak 49.

Odjel za provedbu provjera na razini sustava u području jačanja gospodarstva i konkurentnosti te socijalne zdravstvene i obrazovne infrastrukture provodi provjere na razini sustava u tijelima zaduženima za provedbu programa u područjima jačanja gospodarstva i konkurentnosti te socijalne zdravstvene i obrazovne infrastrukture, uključujući: uzorkovanje poslovnih procesa i projekata za provjeru, uzimajući u obzir procjene rizika te nalaze i preporuke prethodnih provjera i revizija vezanih uz upravljanje i korištenje Europskih strukturnih instrumenata; komunikaciju s tijelom sustava koje je predmet provjere u pogledu najave provjere i razmjene dokumentacije; provedbu provjere putem provjere dokumentacije te terenskog posjeta tijelu i/ili korisniku sredstava kao i izradu izvješća s nalazima i preporukama; obavlja i druge poslove iz svoje nadležnosti.

5.1.3.3. Odjel za provedbu provjera na razini sustava u području energetike, zaštite okoliša te prometne infrastrukture i mobilnosti

Članak 50.

Odjel za provedbu provjera na razini sustava u području energetike, zaštite okoliša te prometne infrastrukture i mobilnosti provodi provjere na razini sustava u tijelima zaduženima za provedbu programa u područjima energetike, zaštite okoliša te prometne infrastrukture i mobilnosti, uključujući: uzorkovanje poslovnih procesa i projekata za provjeru, uzimajući u obzir procjene rizika te nalaze i preporuke prethodnih provjera i revizija vezanih uz upravljanje i korištenje Europskih strukturnih instrumenata; komunikaciju s tijelom sustava koje je predmet provjere u pogledu najave provjere te razmjene dokumentacije; provedbu provjere putem provjere dokumentacije i terenskog posjeta tijelu i/ili korisniku sredstava te izradu izvješća s nalazima i preporukama; obavlja i druge poslove iz svoje nadležnosti.

5.2. Sektor za provedbu operativnih programa i međunarodnih instrumenata

Članak 51.

Sektor za provedbu operativnih programa i međunarodnih instrumenata obavlja provedbu programa i instrumenata iz nadležnosti Uprave, uključujući: financijsko upravljanje i kontrolu; praćenje, izvještavanje i vrednovanje; provedbu programa u dijelu korištenja sredstava programa putem financijskih instrumenata te korištenje sredstava tehničke pomoći programa; obavlja i druge poslove iz svoje nadležnosti.

Za obavljanje poslova iz nadležnosti Sektora za provedbu operativnih programa i međunarodnih instrumenata ustrojavaju se sljedeće ustrojstvene jedinice:

5.2.1. Služba za financijsko upravljanje i kontrolu, praćenje i vrednovanje,

5.2.2. Služba za koordinaciju korištenja sredstava tehničke pomoći te provedbu financijskih i međunarodnih instrumenata.

5.2.1. Služba za financijsko upravljanje i kontrolu, praćenje i vrednovanje

Članak 52.

Služba za financijsko upravljanje i kontrolu, praćenje i vrednovanje obavlja poslove vezane uz provedbu Operativnog programa »Regionalna konkurentnost 2007. – 2013.« te Operativnog programa »Konkurentnost i kohezija 2014. – 2020.«, uključujući: planiranje korištenja sredstava na programskoj razini; planiranje i praćenje izvršenja proračuna u dijelu koji se odnosi na sufinanciranje Europskih strukturnih instrumenata te pripremu prijedloga korektivnih mjera; osiguravanje korištenja sredstava programa u skladu s godišnjim i višegodišnjim ciljnim vrijednostima u svrhu izbjegavanja automatskog opoziva sredstava (N+3) i usklađenosti provedbe s utvrđenim okvirom za učinkovitost; praćenje i izvještavanje o ostvarenju fizičkih i financijskih pokazatelja u skladu s okvirom za učinkovitost; pripremu dokumenata kojima se iskazuju nastali izdaci u cilju njihova ovjeravanja i refundacije od strane Europske komisije, koordinaciju te administrativnu podršku radu odbora za praćenje programa i drugih tijela osnovanih za te potrebe te provedbu vrednovanja načina i učinaka provedbe programa i instrumenata; obavlja i druge poslove iz svoje nadležnosti.

Za obavljanje poslova iz nadležnosti Službe za financijsko upravljanje i kontrolu, praćenje i vrednovanje ustrojavaju se sljedeće ustrojstvene jedinice:

5.2.1.1. Odjel za financijsko upravljanje i kontrolu,

5.2.1.2. Odjel za praćenje, izvještavanje i vrednovanje.

5.2.1.1. Odjel za financijsko upravljanje i kontrolu

Članak 53.

Odjel za financijsko upravljanje i kontrolu obavlja poslove vezane uz osiguravanje korištenja sredstava Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija 2014. – 2020.« u skladu s godišnjim i višegodišnjim ciljnim vrijednostima u svrhu izbjegavanja automatskog opoziva sredstava, uključujući: pripremu financijskih planova i prognoza korištenja sredstava te praćenje njihove provedbe; koordinaciju aktivnosti tijela sustava vezano uz osiguravanje sredstava nacionalnog sufinanciranja i korištenje sredstava; praćenje provedbe pravila (N+3), poduzimanje potrebnih mjera radi sprečavanja povrata neutrošenih sredstava te odobravanje preraspodjele sredstava; osiguravanje podataka Odjelu za praćenje, izvještavanje i vrednovanje potrebnih za praćenje i izvještavanje o ostvarenju fizičkih i financijskih pokazatelja u skladu s okvirom za učinkovitost; provjeru nastalih izdataka te pripremu dokumenata kojima se iskazuju nastali izdaci u cilju njihova ovjeravanja i refundacije od strane Europske komisije te obavlja i druge poslove iz svoje nadležnosti.

5.2.1.2. Odjel za praćenje, izvještavanje i vrednovanje

Članak 54.

Odjel za praćenje, izvještavanje i vrednovanje obavlja poslove vezane uz praćenje i izvještavanje o ostvarenju fizičkih i financijskih pokazatelja Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija 2014. – 2020.« u skladu s N+3 pravilom i okvirom za učinkovitost pri čemu surađuje s Odjelom za financijsko upravljanje i kontrolu, uključujući: utvrđivanje pokazatelja za praćenje ostvarivanja rezultata operativnih programa; izradu internih, godišnjih i završnih izvješća o provedbi; koordinaciju rada odbora i drugih tijela osnovanih za potrebe praćenja napretka provedbe programa te osiguranje administrativne podrške radu istih; razmjenu informacija o napretku provedbe programa s Europskom komisijom; obavlja i poslove vezane uz vrednovanje Operativnog programa »Regionalna konkurentnost 2007. – 2013« i Operativnog programa »Konkurentnost i kohezija 2014. – 2020.«, uključujući: izradu planova vrednovanja; odabir metodologije vrednovanja; provedbu vrednovanja načina i učinaka provedbe programa i instrumenata, pripremu prijedloga korektivnih mjera te praćenje njihove provedbe, sudjeluje u aktivnostima Odjela za informativne aktivnosti o korištenju ESI fondova te obavlja i druge poslove iz svoje nadležnosti.

5.2.2. Služba za koordinaciju korištenja sredstava tehničke pomoći te provedbu financijskih i međunarodnih instrumenata

Članak 55.

Služba za koordinaciju korištenja sredstava tehničke pomoći te provedbu financijskih i međunarodnih instrumenata obavlja poslove provedbe Operativnog programa »Konkurentnost i kohezija 2014. –

2020.« u dijelu koji se odnosi na korištenje sredstava tehničke pomoći i financijskih instrumenata te poslove provedbe Financijskog mehanizma Kraljevine Norveške, Instrumenta Europskog gospodarskog prostora te Švicarskog instrumenta; u dijelu provedbe Operativnog programa »Konkurentnost i kohezija 2014. – 2020.« koji se odnosi na sredstva tehničke pomoći; obavlja poslove vezano uz: dodjelu sredstava korisnicima, razradu uvjeta za korištenje sredstava te upravljanje sustavom dodjele i kontrole korištenja sredstava; u dijelu provedbe Operativnog programa »Konkurentnost i kohezija 2014. – 2020.« putem financijskih instrumenata; obavlja poslove vezano uz: prethodnu procjenu opravdanosti uvođenja navedenih instrumenata te provedbenih modaliteta; razradu uvjeta korištenja sredstava; utvrđivanje (potencijalnih) korisnika instrumenata; komunikaciju s tijelima zaduženim za njihovu provedbu; financijsko upravljanje sredstvima namijenjenim financijskim instrumentima te praćenje i izvještavanje o provedbi istih; u dijelu provedbe Financijskog mehanizma Kraljevine Norveške, Instrumenta Europskog gospodarskog prostora te Švicarskog instrumenta, obavlja poslove vezano uz provedbu odgovarajućih memoranduma o suglasnosti sklopljenih sa stranim donatorima te obavlja i druge poslove iz svoje nadležnosti.

Za obavljanje poslova iz nadležnosti Služba za koordinaciju korištenja sredstava tehničke pomoći te provedbu financijskih i međunarodnih instrumenata ustrojavaju se sljedeće ustrojstvene jedinice:

5.2.2.1. Odjel za koordinaciju korištenja sredstava tehničke pomoći,

5.2.2.2. Odjel za provedbu financijskih instrumenata,

5.2.2.3. Odjel za provedbu međunarodnih instrumenata.

5.2.2.1. Odjel za koordinaciju korištenja sredstava tehničke pomoći

Članak 56.

Odjel za koordinaciju korištenja sredstava tehničke pomoći obavlja poslove provedbe Operativnog programa »Konkurentnost i kohezija 2014. – 2020.« u dijelu programa koji se odnosi na korištenje sredstva tehničke pomoći, uključujući: pripremu plana korištenja sredstava; razradu uvjeta za korištenje sredstava te upravljanje sustavom dodjele, kontrole, praćenja i izvještavanja o korištenju sredstava u pogledu ostvarenja fizičkih i financijskih pokazatelja prioritetne osi programa koja se odnosi na korištenje tehničke pomoći; obavlja poslove vezano uz koordinaciju korištenja sredstava tehničke pomoći namijenjenih jačanju kapaciteta ustrojstvenih jedinica Ministarstva koje sudjeluju u upravljanju i kontroli korištenja sredstava Operativnog programa »Regionalna konkurentnost 2007. – 2013.« te Operativnog programa »Konkurentnost i kohezija 2014. – 2020.«; obavlja i druge poslove iz svoje nadležnosti.

5.2.2.2. Odjel za provedbu financijskih instrumenata

Članak 57.

Odjel za provedbu financijskih instrumenata obavlja poslove provedbe Operativnog programa »Konkurentnost i kohezija 2014. –

2020.« u dijelu provedbe programa putem financijskih instrumenata, uključujući: izradu, u suradnji s relevantnim tijelima državne uprave, prethodne procjene opravdanosti uvođenja financijskih instrumenata te provedbenih modaliteta; donošenje, na temelju izvršenih prethodnih procjena opravdanosti i stava odbora za praćenje programa, odluke o modelu provedbe financijskih instrumenata; razradu uvjeta korištenja sredstava; utvrđivanje (potencijalnih) korisnika instrumenata te suradnju s tijelima zaduženim za njihovu provedbu; zaprimanje redovitih kontrolnih izvješća od tijela zaduženih za provedbu financijskih instrumenata u svrhu praćenja provedbe istih; uspostavu i upravljanje modelom financijskog upravljanja i praćenja provedbe financijskih instrumenata te uključujući procesuiranje potrebne dokumentacije za izvršenje međuplaćanja od strane Europske komisije; pripremu, u suradnji s Odjelom za praćenje, izvještavanje i vrednovanje, posebnog izvješća o provedbi financijskih instrumenata, kao prilog godišnjem izvješću o provedbi Operativnog programa »Regionalna konkurentnost 2014. – 2020.«; obavlja i druge poslove iz svoje nadležnosti.

5.2.2.3. Odjel za provedbu međunarodnih instrumenata

Članak 58.

Odjel za provedbu međunarodnih instrumenata obavlja poslove provedbe Financijskog mehanizma Kraljevine Norveške, Instrumenta Europskog gospodarskog prostora te Švicarskog instrumenta, brine o provedbi odgovarajućih memoranduma o suglasnosti sklopljenih sa stranim donatorima; obavlja koordinaciju s donatorima i projektnim partnerima, prikuplja projektne prijedloge, vrši odabir i ugovaranje projekata, prati provedbu projekata i programa, izradu izvješća o provedbi programa i informiranje o programima te obavlja i druge poslove iz svoje nadležnosti.

5.3. Sektor za pripremu i provedbu projekata

Članak 59.

Sektor za pripremu i provedbu projekata obavlja poslove vezane uz: pripremu strateških projekata, uključujući i provedbu prethodne procjene kvalitete natječajne dokumentacije za nabavu radova, roba i usluga; koordinaciju postupaka neovisne procjene i odobrenja strateških projekata te osiguranje nacionalnog sufinanciranja korištenjem zajmova međunarodnih financijskih institucija; obavlja poslove pripreme dokumentacije te provedbe postupaka dodjele sredstava za područja ulaganja u nadležnosti Ministarstva odnosno poslove odobrenja dokumentacije za postupke dodjele sredstava u nadležnosti drugih tijela sustava sve u okviru provedbe Operativnog programa »Regionalna konkurentnost 2007. – 2013.« i Operativnog programa »Konkurentnost i kohezija 2014. – 2020.«; obavlja i druge poslove iz svoje nadležnosti.

Za obavljanje poslova iz nadležnosti Sektora za pripremu i provedbu projekata ustrojavaju se sljedeće ustrojstvene jedinice:

5.3.1. Služba za pripremu i provedbu projekata u područjima jačanja gospodarstva i konkurentnosti te socijalne zdravstvene i obrazovne infrastrukture,

5.3.2. Služba za pripremu i provedbu projekata u područjima energetike, zaštite okoliša te prometne infrastrukture i mobilnosti,

5.3.3. Služba za horizontalna pitanja pripreme i provedbe projekata.

5.3.1. Služba za pripremu i provedbu projekata u područjima jačanja gospodarstva i konkurentnosti te socijalne zdravstvene i obrazovne infrastrukture

Članak 60.

Služba za pripremu i provedbu projekata u područjima jačanja gospodarstva i konkurentnosti te socijalne zdravstvene i obrazovne infrastrukture obavlja poslove vezane uz: pripremu strateških projekata, uključujući i provedbu prethodne procjene kvalitete natječajne dokumentacije za nabavu radova, roba i usluga te podršku korisnicima strateških projekata tijekom njihove provedbe; pripremu dokumentacije te provedbe postupaka dodjele sredstava za područja ulaganja u nadležnosti Ministarstva; odobrenja dokumentacije za postupke dodjele sredstava u nadležnosti drugih tijela sustava; obavlja i druge poslove iz svoje nadležnosti.

Za obavljanje poslova Službe za pripremu i provedbu projekata u područjima jačanja gospodarstva i konkurentnosti te socijalne zdravstvene i obrazovne infrastrukture ustrojavaju se sljedeće ustrojstvene jedinice:

5.3.1.1. Odjel za pripremu i provedbu projekata u području jačanja gospodarstva i konkurentnosti,

5.3.1.2. Odjel za pripremu i provedbu projekata u područjima socijalne, zdravstvene i obrazovne infrastrukture.

5.3.1.1. Odjel za pripremu i provedbu projekata u području jačanja gospodarstva i konkurentnosti

Članak 61.

Odjel za pripremu i provedbu projekata u području jačanja gospodarstva i konkurentnosti obavlja poslove vezane uz: pripremu strateških projekata putem pružanja stručne podrške korisnicima u cilju pravovremenog ispunjenja tehničkih i pravnih preduvjeta za provedbu, uključujući i provedbu prethodne procjene kvalitete natječajne dokumentacije za nabavu radova, roba i usluga; davanje podrške korisnicima strateških projekata tijekom njihove provedbe te praćenje provedbe strateških projekata; izradu planova pripreme i provedbe projekata; pripremu dokumentacije te provedbe postupaka dodjele sredstava za područja ulaganja u nadležnosti Ministarstva; odobrenja dokumentacije za postupke dodjele sredstava u nadležnosti drugih tijela sustava te praćenje provedbe projekata; obavlja i druge poslove iz svoje nadležnosti.

5.3.1.2. Odjel za pripremu i provedbu projekata u područjima socijalne, zdravstvene i obrazovne infrastrukture

Članak 62.

Odjel za pripremu i provedbu projekata u područjima socijalne, zdravstvene i obrazovne infrastrukture obavlja poslove vezane uz: pripremu strateških projekata putem pružanja stručne podrške korisnicima u cilju pravovremenog ispunjenja tehničkih i pravnih preduvjeta za provedbu, uključujući i provedbu prethodne procjene kvalitete natječajne dokumentacije za nabavu radova, roba i usluga; davanje podrške korisnicima strateških projekata tijekom njihove provedbe te praćenje provedbe strateških projekata; izradu planova pripreme i provedbe projekata; pripremu dokumentacije te provedbe postupaka dodjele sredstava za područja ulaganja u nadležnosti Ministarstva; odobrenja dokumentacije za postupke dodjele sredstava u nadležnosti drugih tijela sustava te praćenje provedbe projekata; obavlja i druge poslove iz svoje nadležnosti.

5.3.2. Služba za pripremu i provedbu projekata u područjima energetike, zaštite okoliša te prometne infrastrukture i mobilnosti

Članak 63.

Služba za pripremu i provedbu projekata u područjima energetike, zaštite okoliša te prometne infrastrukture i mobilnosti obavlja poslove vezane uz: pripremu strateških projekata, uključujući i provedbu prethodne procjene kvalitete natječajne dokumentacije za nabavu radova, roba i usluga te podršku korisnicima strateških projekata tijekom njihove provedbe; pripremu dokumentacije te provedbe postupaka dodjele sredstava za područja ulaganja u nadležnosti Ministarstva; odobrenja dokumentacije za postupke dodjele sredstava u nadležnosti drugih tijela sustava; obavlja i druge poslove iz svoje nadležnosti.

Za obavljanje poslova Službe za pripremu i provedbu projekata u područjima energetike, zaštite okoliša te prometne infrastrukture i mobilnosti ustrojavaju se sljedeće ustrojstvene jedinice:

5.3.2.1. Odjel za pripremu i provedbu projekata u područjima energetike i zaštite okoliša,

5.3.2.2. Odjel za pripremu i provedbu projekata u područjima prometne infrastrukture i mobilnosti.

5.3.2.1. Odjel za pripremu i provedbu projekata u područjima energetike i zaštite okoliša

Članak 64.

Odjel za pripremu i provedbu projekata u područjima energetike i zaštite okoliša obavlja poslove pripreme strateških projekata putem pružanja stručne podrške korisnicima u cilju pravovremenog ispunjenja tehničkih i pravnih preduvjeta za provedbu, uključujući i provedbu prethodne procjene kvalitete natječajne dokumentacije za nabavu radova, roba i usluga; davanje podrške korisnicima strateških projekata tijekom njihove provedbe te praćenje provedbe strateških projekata; izradu planova pripreme i provedbe projekata; pripremu dokumentacije te provedbe postupaka dodjele sredstava za područja ulaganja u nadležnosti Ministarstva; odobrenja dokumentacije za postupke dodjele sredstava u nadležnosti drugih tijela sustava te praćenje provedbe projekata; obavlja i druge poslove iz svoje nadležnosti.

5.3.2.2. Odjel za pripremu i provedbu projekata u područjima prometne infrastrukture i mobilnosti

Članak 65.

Odjel za pripremu i provedbu projekata u područjima prometne infrastrukture i mobilnosti obavlja poslove pripreme strateških projekata putem pružanja stručne podrške korisnicima u cilju pravovremenog ispunjenja tehničkih i pravnih preduvjeta za provedbu, uključujući i provedbu prethodne procjene kvalitete natječajne dokumentacije za nabavu radova, roba i usluga; davanje podrške korisnicima strateških projekata tijekom njihove provedbe te praćenje provedbe strateških projekata; izradu planova pripreme i provedbe projekata; pripremu dokumentacije te provedbe postupaka dodjele sredstava za područja ulaganja u nadležnosti Ministarstva; odobrenja dokumentacije za postupke dodjele sredstava u nadležnosti drugih tijela sustava te praćenje provedbe projekata; obavlja i druge poslove iz svoje nadležnosti.

5.3.3. Služba za horizontalna pitanja pripreme i provedbe projekata

Članak 66.

Služba za horizontalna pitanja pripreme i provedbe projekata za sva područja ulaganja u nadležnosti Sektora obavlja poslove koordinacije vanjske stručne pomoći u pripremi projekata, postupaka neovisne procjene i odobrenja strateških projekata te suradnju s međunarodnim financijskim institucijama vezano uz sufinanciranje projekata uključujući: pripremu akata kojima se utvrđuju uvjeti korištenja zajmova; organizaciju procesa ocjene prihvatljivosti i odabira projekata za sufinanciranje uz korištenje zajmova međunarodnih financijskih institucija; koordinaciju rada odbora za odobrenje korištenja zajmova i pružanje administrativne podrške radu istoga te komunikaciju s međunarodnim financijskim institucijama; obavlja i druge poslove iz svoje nadležnosti.

6. UPRAVA ZA REGIONALNI RAZVOJ

Članak 67.

Uprava za regionalni razvoj predlaže politiku regionalnoga razvoja i uspostave cjelovitog sustava planiranja, upravljanja i financiranja regionalnoga razvoja, uključujući: predlaganje unaprjeđenja zakonodavnog i institucionalnog sustava upravljanja regionalnim razvojem; koordinaciju sudionika i aktivnosti u pogledu formuliranja i provedbe regionalne politike te ostalih javnih politika od posebne važnosti za regionalni razvoj; predlaganje strateških ciljeva, prioriteta i mjera regionalnoga razvoja; izradu strateških i programskih dokumenta politike regionalnoga razvoja te teritorijalnih programa; predlaganje sustava mjera za razvoj potpomognutih područja i drugih područja s razvojnim posebnostima; koordinira izradu stambenog programa za potpomognuta i demografski ugrožena područja; uspostavu cjelovitog sustava praćenja i vrednovanja politike regionalnoga razvoja; izvještavanje o provedbi politike regionalnoga razvoja te uspostavu integriranog informacijskog sustava pokazatelja za praćenje stanja i trendova regionalnog razvoja; koordinaciju pripreme i provedbe programa prekogranične, transnacionalne i međuregionalne suradnje (teritorijalne suradnje) te makroregionalnih strategija u kojima sudjeluje Republika Hrvatska; sudjelovanje u radu programskih tijela programa teritorijalne suradnje; obavljanje funkcija kontrole Operativne strukture IIb komponente programa IPA za razdoblje 2007. – 2013.; upravne i stručne poslove koji se odnose na održivi razvoj Jadranskog mora i njegovih otoka: oblikovanje i predlaganje razvojne politike zajedničkog razvoja otoka i dijelova obale; predlaganje i uspostavljanje cjelovitog sustava planiranja, programiranja, upravljanja i financiranja održivog razvoja otoka za sve upravne razine; sudjelovanje u izradi pravnog okvira za razvojnu politiku otoka; pokretanje, usklađivanje i nadzor poslova određenih aktima i propisima kojima se uređuje razvoj otoka; obavljanje upravnih i stručnih poslove koji se odnose na planiranje, izradu i provedbu strateških dokumenata i programa razvoja otoka; sudjelovanje i priprema podloga za vođenje međuresornih radnih skupina, vezano uz održivi razvoj otoka na državnoj razini; pripremanje stručnih podloga za planiranje, predlaganje, usklađivanje, provedbu, praćenje provedbe, vrednovanje i promidžbu državnih poticajnih mjera, razvojnih programa i projekata te godišnjih i višegodišnjih programa održivog razvoja otoka; suradnju s tijelima jedinica lokalne i područne (regionalne) samouprave; pružanje podrške lokalnim akterima na otocima u formuliranju i pripremi projekata za sufinanciranje iz fondova Europske unije, iz sredstava donatora te drugih izvora financiranja; promicanje i zastupanje razvojnih interesa hrvatskih otoka kroz međunarodnu suradnju; izradu prijedloga i provođenje aktivnosti koje se odnose na pripremu, koordinaciju, provedbu i praćenje provedbe razvojnih programa i projekata (regionalnih i lokalnih) od važnosti za regionalni razvoj Republike Hrvatske, vodeći pritom posebno računa o područjima koja prema stupnju razvijenosti značajno zaostaju za nacionalnim prosjekom koristeći se sredstvima ESI fondova, državnoga proračuna, međunarodnih financijskih institucija i iz drugih izvora te obavlja i druge poslove iz svoje nadležnosti.

Za obavljanje poslova iz nadležnosti Uprave za regionalni razvoj ustrojavaju se sljedeće ustrojstvene jedinice:

6.1. Sektor za politiku regionalnoga razvoja,

6.2. Sektor za otoke,

6.3. Sektor za provedbu programa regionalnoga razvoja.

6.1. Sektor za politiku regionalnoga razvoja

Članak 68.

Sektor za politiku regionalnoga razvoja predlaže politiku regionalnoga razvoja i uspostave cjelovitog sustava planiranja, upravljanja i financiranja regionalnoga razvoja, uključujući: predlaganje unaprjeđenja zakonodavnog i institucionalnog sustava upravljanja regionalnim razvojem; koordinaciju sudionika i aktivnosti u pogledu formuliranja i provedbe regionalne politike te ostalih javnih politika od posebne važnosti za regionalni razvoj; predlaganje strateških ciljeva, prioriteta i mjera regionalnoga razvoja; izradu strateških i programskih dokumenta politike regionalnoga razvoja te teritorijalnih programa; predlaganje sustava mjera za razvoj potpomognutih područja i drugih područja s razvojnim posebnostima; uspostavu cjelovitog sustava praćenja i vrednovanja politike regionalnoga razvoja; izvještavanje o provedbi politike regionalnoga razvoja te uspostavu integriranog informacijskog sustava pokazatelja za praćenje stanja i trendova regionalnog razvoja; koordinaciju pripreme i provedbe programa prekogranične, transnacionalne i međuregionalne suradnje (teritorijalne suradnje) te makroregionalnih strategija u kojima sudjeluje Republika Hrvatska; sudjelovanje u radu programskih tijela programa teritorijalne suradnje; obavlja funkcije kontrole Operativne strukture IIb komponente programa IPA za razdoblje 2007. – 2013.; obavlja i druge poslove iz svoje nadležnosti.

Za obavljanje poslova iz nadležnosti Sektora za politiku regionalnoga razvoja ustrojavaju se sljedeće ustrojstvene jedinice:

6.1.1. Služba za politiku regionalnoga razvoja i koordinaciju,

6.1.2. Služba za programe urbanog razvoja i druge teritorijalne programe,

6.1.3. Služba za međunarodnu teritorijalnu suradnju.

6.1.1. Služba za politiku regionalnoga razvoja i koordinaciju

Članak 69.

Služba za politiku regionalnoga razvoja i koordinaciju obavlja poslove koji se odnose na predlaganje strateških ciljeva, prioriteta i mjera regionalnoga razvoja te unaprjeđenje pravnog i institucionalnog okvira upravljanja regionalnim razvojem; koordinaciju sudionika središnje, regionalne i lokalne razine vezano za formuliranje i provedbu politike regionalnoga razvoja te ostalih javnih politika od posebne važnosti za regionalni razvoj; koordinira izradu višegodišnjih i godišnjih strateških i operativnih dokumenata za regionalni razvoj koji se financiraju iz državnog proračuna, ESI fondova te drugih izvora; daje strateške smjernice za sve regionalne razvojne programe Uprave za regionalni razvoj uključujući otočne programe; ocjenjuje i razrađuje regionalnu dimenziju u ključnim nacionalnim razvojnim strateškim dokumentima i zakonskim aktima; vodi analitiku regionalnoga razvoja; koordinira dionike na svim razinama vezano za izvješćivanje o provedbi politike regionalnoga razvoja te priprema objedinjeno izvješće o provedbi i učincima politike regionalnoga razvoja za Vladu RH i Hrvatski sabor; osigurava postupak vrednovanja strateških dokumenata te učinaka politike regionalnoga razvoja; obavlja funkcije kontrole Operativne strukture IIb komponente programa IPA za razdoblje 2007. – 2013. te obavlja i druge poslove iz svoje nadležnosti.

Za obavljanje poslova iz nadležnosti Službe za politiku regionalnoga razvoja i koordinaciju ustrojavaju se sljedeće ustrojstvene jedinice:

6.1.1.1. Odjel za planiranje, koordinaciju i analizu,

6.1.1.2. Odjel za poticajne mjere i kontrolu.

6.1.1.1. Odjel za planiranje, koordinaciju i analizu

Članak 70.

Odjel za planiranje, koordinaciju i analizu priprema prijedloge za unaprjeđenje pravnog i institucionalnog okvira politike regionalnoga razvoja; predlaže strateške ciljeve, prioriteta i mjera regionalnoga razvoja; koordinira izradu strateških i programskih dokumenata politike regionalnoga razvoja koji se financiraju iz državnog proračuna, ESI fondova i drugih izvora; koordinira i suradnju sa županijama i regionalnim koordinatorima te drugim tijelima i ostalim dionicima na središnjoj, regionalnoj i lokalnoj razini, vezano za poslove regionalnoga razvoja; izrađuje upute i smjernice županijama za izradu županijskih razvojnih strategija te ocjenu usklađenosti županijskih razvojnih strategija sa Strategijom regionalnoga razvoja Republike Hrvatske; koordinira sudionike i aktivnosti vezane uz izradu programa, mjera i aktivnosti namijenjenih poticanju razvoja potpomognutih područja i drugih područja s razvojnim posebnostima koji se financiraju iz državnog proračuna, ESI fondova, iz sredstava donatora te drugih izvora financiranja; prikuplja i obrađuje podataka te izradu analitičkih podloga za potrebe vođenja politike regionalnoga razvoja; utvrđuje pokazatelje za praćenje provedbe politike regionalnoga razvoja; provodi postupke ocjenjivanja i razvrstavanja jedinica lokalne i područne samouprave prema stupnju razvijenosti te prati stupanj razvijenosti; priprema i provodi komunikacijske strategije za informiranje sudionika u procesu kreiranja i provedbe politike regionalnoga razvoja te obavlja i druge poslove iz svoje nadležnosti.

6.1.1.2. Odjel za poticajne mjere i kontrolu

Članak 71.

Odjel za poticajne mjere i kontrolu obavlja poslove vezano uz provedbu zakonom o regionalnom razvoju i drugim propisima utvrđenih mjera poticanja razvoja potpomognutih područja i drugih područja s razvojnim posebnostima, uključujući: sudjelovanje u predlaganju mjera za poticanje razvoja potpomognutih područja i drugih područja s razvojnim posebnostima; detaljnu razradu primjene propisa vezanih za dodjelu pomoći jedinicama lokalne i područne samouprave na potpomognutim područjima i drugim područjima s razvojnim posebnostima; izdavanje potvrda o ostvarivanju prava na poreznu olakšicu i vođenje evidencije o svim dodijeljenim poreznim olakšicama i njihovim korisnicima na potpomognutim područjima u skladu s važećim zakonskom i podzakonskom propisima; u suradnji s nadležnim tijelima razrađuje postupak primjene zakonima propisanih mjera kojima se potiče razvoj gospodarstva, ostanak ili naseljavanje stanovništva te podiže kvaliteta života na potpomognutim područjima i drugim područjima s razvojnim posebnostima; praćenje i analizu učinaka mjera; obavlja i poslove nadzora Operativne strukture nadležne za upravljanje i provedbu programa IPA komponente IIb, čime se osigurava potpuna upravljačka odgovornost čelnika Operativne strukture; obavlja kontrolu provedbe programa Europske unije, provjerava i ovjerava usuglašenost s uredbama i pravilima EU na temelju uzorka; ukazuje na postojanje nedostataka i potrebu poduzimanja mjera radi uklanjanja nedostataka te prema potrebi predlaže pokretanje postupaka za otklanjanje nepravilnosti; dostavlja propisana izvješća i traženu dokumentaciju čelniku Operativne strukture; pruža podršku čelniku Operativne strukture u zadržavanju potpune odgovornosti nad upravljanjem i pouzdanošću upravljanja te provedbom Operativnih programa te obavlja i druge poslove iz svoje nadležnosti.

6.1.2. Služba za programe urbanog razvoja i druge teritorijalne programe

Članak 72.

Služba za programe urbanog razvoja i druge teritorijalne programe obavlja poslove vezane uz iniciranje, koordinaciju izrade i sudjelovanje u izradi integriranih programa/prioriteta/mjera teritorijalnoga razvoja utemeljenih na specifičnim potrebama određenih područja, uključujući: sudjelovanje u izradi stručnih analitičkih podloga i planskih dokumenata politike regionalnoga razvoja u okviru svoje nadležnosti; izradu programa/prioriteta/mjera namijenjenih promicanju integriranog teritorijalnog i održivog urbanog razvoja; predlaganje kriterija odabira posebnih teritorija i urbanih područja za provedbu pojedinih prioriteta i mjera namijenjenih njihovom razvoju; priprema i koordinira provedbu integriranih teritorijalnih ulaganja (u daljnjem tekstu: ITU) u najvećim urbanim područjima financiranih iz ESI fondova; predlaže načela i kriterije za odabir urbanih područja u kojima će se provoditi ITU; koordinira suradnju s i između gradova u kojima se primjenjuju ITU; u suradnji s Upravom za provedbu operativnih programa i međunarodnih instrumenata razrađuje sustav upravljanja i kontrole provedbe ITU u odabranim urbanim područjima; daje smjernice gradovima za izradu strategija održivog urbanog razvoja i akcijskih planova za provedbu ITU; koordinira verifikaciju njihove usklađenosti sa strateškim ciljevima operativnih programa namijenjenih ITU; prati provedbu ITU i priprema objedinjeno izvješće o tijeku i rezultatima provedbe te obavlja i druge poslove iz svoje nadležnosti.

6.1.3. Služba za međunarodnu teritorijalnu suradnju

Članak 73.

Služba za međunarodnu teritorijalnu suradnju obavlja poslove vezane uz izradu godišnjih i višegodišnjih strateških i operativnih programa financiranih iz proračuna Republike Hrvatske i/ili drugih izvora financiranja u kontekstu prekogranične, transnacionalne i međuregionalne suradnje; prati i kontrolira provedbu programa i projekata teritorijalne suradnje te s tim u vezi sudjeluje u radu zajedničkih programskih tijela; obavlja poslove vezane uz izvještavanje, informiranje i edukaciju vezano za programe teritorijalne suradnje; planira sredstva državnog proračuna potrebnih za sufinanciranje programa te koordinira upotrebu nacionalne tehničke pomoći iz programa teritorijalne suradnje; pruža podršku u izradi i provedbi programa teritorijalne suradnje i predlaganje mjera radi unaprjeđenja učinkovitosti korištenja sredstava; odgovorna je za uspostavu kontrolnog sustava u programima teritorijalne suradnje; sudjeluje u koordinaciji provedbe makro regionalnih strategija u kojima sudjeluje Republika Hrvatska te usko surađuje s Nacionalnim koordinatorima makro regionalnih strategija; obavlja koordinaciju hrvatskih regionalnih i lokalnih sudionika na području teritorijalne suradnje te koordinaciju Nacionalnog odbora za teritorijalnu suradnju; prati aktivnosti europskih grupacija za teritorijalnu suradnju; kao dio Operativne strukture zadužene za upravljanje IPA II B komponentom, pruža podršku čelniku Operativne strukture vezano uz uspostavu i održavanje akreditirane institucionalne strukture i sustava u okviru IPA II B komponente; pruža podršku čelniku Operativne strukture u programiranju, reprogramiranju, koordinaciji i nadziranju programa teritorijalne suradnje; vodi pregovore s Europskom komisijom i državama sudionicama u programima; obavlja i druge poslove iz svoje nadležnosti.

6.2. Sektor za otoke

Članak 74.

Sektor za otoke obavlja upravne i stručne poslove koji se odnose na održivi razvoj Jadranskog mora i njegovih otoka: oblikovanje i predlaganje razvojne politike zajedničkog razvoja otoka i dijelova obale; predlaganje i uspostavljanje cjelovitog sustava planiranja, programiranja, upravljanja i financiranja održivog razvoja otoka za sve upravne razine; sudjelovanje u izradi pravnog okvira za razvojnu politiku otoka; pokretanje, usklađivanje i nadzor poslova određenih aktima i propisima kojima se uređuje razvoj otoka; provedba i nadzor provedbe propisa iz djelokruga Sektora te njihovo usklađivanje s drugim propisima kao i predlaganje izmjena i dopuna postojećih te predlaganje novih propisa; obavlja upravne i stručne poslove koji se odnose na planiranje, izradu i provedbu strateških dokumenata i programa razvoja otoka; sudjelovanje i priprema podloga za vođenje međuresornih radnih skupina, vezane uz održivi razvoj otoka na državnoj razini; priprema stručnih podloga za planiranje, predlaganje, usklađivanje, provedbu, praćenje provedbe, vrednovanje i promidžbu državnih poticajnih mjera, razvojnih programa i projekata te godišnjih i višegodišnjih programa održivog razvoja otoka; suradnja s tijelima jedinica lokalne i područne (regionalne) samouprave; pružanje podrške lokalnim akterima na otocima u formuliranju i pripremi projekata za sufinanciranje iz fondova Europske unije, iz sredstava donatora te drugih izvora financiranja; promicanje i zastupanje razvojnih interesa hrvatskih otoka kroz međunarodnu suradnju; obavlja i druge poslove iz svoje nadležnosti.

Za obavljanje poslova iz nadležnosti Sektora za otoke ustrojavaju se sljedeće ustrojstvene jedinice:

6.2.1. Služba za politiku razvoja otoka,

6.2.2. Služba za pripremu, provedbu i praćenje otočnih razvojnih programa i projekata.

6.2.1. Služba za politiku razvoja otoka

Članak 75.

Služba za politiku razvoja otoka obavlja upravne i stručne poslove koji se odnose na: oblikovanje i predlaganje te uspostavu cjelovite politike održivog razvoja Jadranskog mora i njegovih otoka; osmišljavanje i predlaganje uspostave cjelovitog sustava planiranja, programiranja, financiranja i upravljanja održivim razvojem otoka na svim upravnim razinama; upravne i stručne poslove i provedbu postupaka koji se odnose na organiziranje izrade strateških infrastrukturnih i drugih projekata i investicijskih programa od posebne važnosti za održivi razvoj otoka; ocjenjivanje i razradu dimenzije otočnog razvitka u ključnim nacionalnim razvojnim strateškim dokumentima i zakonskim aktima u suradnji sa Sektorom za politiku regionalnoga razvoja; planiranje, pripremanje i koordiniranje izrade te izradu strateških dokumenata održivog razvoja otoka, sudjelovanje u izradi prijedloga propisa i mišljenja; praćenje i provedba propisa vezanih za razvoj otoka te njihovo usklađivanje s drugim propisima i razvojnim dokumentima; planiranje i predlaganje mjera razvojne politike otoka na državnoj razini i njihovo usklađivanje s drugim mjerama; suradnju sa Sektorom za politiku regionalnoga razvoja u izradi strateških dokumenata politike regionalnoga razvoja iz svoje nadležnosti (zakonodavni, institucionalni i strateški okvir); uspostava međunarodne suradnje te koordinacija i sudjelovanje u međunarodnim projektima i događanjima vezanim uz otoke; financiranje, izrada i koordinacija izrade stručnih podloga, razvojne dokumentacije, znanstveno-stručnih studija i elaborata te razvojnih programa i projekata za održivi razvoj otoka; organiziranje, planiranje i pripremu financijskih transfera iz državnog proračuna; izradu stručnih analiza, prikaza i izvješća; obavlja i druge poslove iz svoje nadležnosti.

6.2.2. Služba za pripremu, provedbu i praćenje otočnih razvojnih programa i projekata

Članak 76.

Služba za pripremu, provedbu i praćenje otočnih razvojnih programa i projekata obavlja upravne i stručne poslove koji se odnose na: realizaciju prijedloga i projekata izgradnje infrastrukturnih građevina na otocima; nadzor primjene propisa te analizu i vrednovanje njihove primjene; stručne i tehničke poslove provedbe postupaka koji se odnose na organiziranje izrade strateških infrastrukturnih i drugih projekata i investicijskih programa od posebne važnosti za održivi razvoj otoka; sudjelovanje u planiranju, programiranju, izradi, provedbi i vrednovanju godišnjih i višegodišnjih infrastrukturnih i drugih investicijskih projekata za koje se traži financiranje iz sredstava državnog proračuna i drugih izvora financiranja namijenjenih održivom razvoju otoka; operativni rad na programima i potprogramima za pripremu projekata za fondove Europske unije za otoke; pružanje podrške lokalnim akterima na otocima u formuliranju i pripremi projekata za sufinanciranje iz fondova Europske unije, iz sredstava donatora te drugih izvora financiranja; osiguranje i praćenje provedbe te vrednovanje mjera održivog razvoja i njihovih učinaka na održivi razvoj otoka; koordinaciju sudionika provedbe razvojnih programa i projekata; prikupljanje, analiza i sistematizacija infrastrukturnih i drugih projekata za koje se traži financiranje iz sredstava državnog proračuna i drugih izvora financiranja; kontrola i odobravanje transfera iz državnog proračuna i sredstava iz drugih izvora namijenjenih za programe i projekte izgradnje komunalne, prometne, društvene, gospodarske infrastrukture, prometnog povezivanja, poticanja gospodarskog razvoja, te drugih projekata i programa održivog razvoja otoka; praćenje i provedba propisa iz područja javne nabave, prostornog planiranja, graditeljstva, zaštite okoliša, obveznih odnosa te ostalih propisa iz djelokruga Službe/Sektora; izradu stručnih analiza, prikaza i izvješća; sudjelovanje u izradi i vođenju baze podataka i drugih informacija; provodi ostale mjere iz Zakona o otocima te obavlja i druge poslove iz svoje nadležnosti.

Za obavljanje poslova iz nadležnosti Službe za pripremu, provedbu i praćenje otočnih razvojnih programa i projekata ustrojavaju se sljedeće ustrojstvene jedinice:

6.2.2.1. Odjel za pripremu i provedbu projekata održivog razvoja otoka,

6.2.2.2. Odjel za praćenje provedbe programa i projekata održivog razvoja otoka.

6.2.2.1. Odjel za pripremu i provedbu projekata održivog razvoja otoka

Članak 77.

Odjel za pripremu i provedbu projekata održivog razvoja otoka obavlja upravne, stručne, tehničke i druge poslove koji se odnose na: pripremu i provedbu investicija te infrastrukturnih i drugih projekata razvoja otoka za sufinanciranje iz fondova Europske unije, iz sredstava donatora te drugih izvora financiranja; organiziranje i nadziranje prikupljanja, obrade i analize prijedloga tehničke i druge dokumentacije potrebne za realizaciju investicija; koordiniranje i kontrolu izrade i provedbe operativnih planova izvođenja radova; usmjeravanje i kontroliranje rada nadzornih službi i izvoditelja radova; kontroliranje obračunskih situacija i računa za obavljene radove i usluge te prosljeđivanje na naplatu; sudjelovanje u realizaciji te vođenje evidencije naplate; vođenje evidencije i očevidnika o planiranim i završenim infrastrukturnim i drugim projektima, kao i projektima u tijeku realizacije; sudjelovanje u provedbi tehničkih pregleda te vođenje očevidnika i čuvanja tehničke dokumentacije; sudjelovanje u izradi periodičnih izvješća o tijeku i stanju provedbe infrastrukturnih i drugih projekata, odnosno o realizaciji planova i programa te financijske i tehničke izvršenosti; izrađuje i vodi baze podataka te obavlja i druge poslove iz svoje nadležnosti.

6.2.2.2. Odjel za praćenje provedbe programa i projekata održivog razvoja otoka

Članak 78.

Odjel za praćenje provedbe programa i projekata održivog razvoja otoka obavlja stručne, tehničke i druge poslove koji se odnose na: provedbu i nadzor provedbe propisa te razvojnih, godišnjih i višegodišnjih programa te infrastrukturnih i drugih projekata razvoja otoka za sufinanciranje iz fondova Europske unije, iz sredstava donatora te drugih izvora financiranja; osiguranje provođenja mjera razvojne politike otoka na državnoj razini; praćenje provedbe mjera i razvojnih programa i projekata te vrednovanje njihovih učinaka; organiziranje, planiranje, pripremu i odobravanje financijskih transfera iz državnog proračuna i sredstava iz drugih izvora financiranja namijenjenih za programe i projekte izgradnje komunalne, prometne, društvene, gospodarske infrastrukture, prometnog povezivanja, poticanja gospodarskog razvoja, te drugih projekata i programa; analizu provedbe planova, programa i projekata i usklađivanja s periodičnim planovima; praćenje realizacije po sporazumima i ugovorima te investicijskim zajmovima; koordinaciju sudionika provedbe razvojnih programa te infrastrukturnih i drugih projekata održivog razvoja otoka; obavljanje i drugih poslova iz svoje nadležnosti.

6.3. Sektor za provedbu programa regionalnoga razvoja

Članak 79.

Sektor za provedbu programa regionalnoga razvoja izrađuje prijedloge i provodi aktivnosti koji se odnose na pripremu, koordinaciju, provedbu i praćenje provedbe razvojnih programa i projekata čiji su nositelji javna tijela na regionalnoj i lokalnoj razini, vodeći pritom posebno računa o područjima koja prema stupnju razvijenosti značajno zaostaju za nacionalnim prosjekom. Za financiranje navedenih aktivnosti koriste se sredstva ESI fondova, državnoga proračuna, međunarodnih financijskih institucija i drugih izvora te obavlja i druge poslove iz svoje nadležnosti.

Za obavljanje poslova iz nadležnosti Sektora za provedbu programa regionalnoga razvoja ustrojavaju se sljedeće ustrojstvene jedinice:

6.3.1. Služba za pripremu projekata,

6.3.2. Služba za koordinaciju i praćenje provedbe programa.

6.3.1. Služba za pripremu projekata

Članak 80.

Služba za pripremu projekata obavlja administrativne, stručne, tehničke i druge poslove koji se odnose na: koordiniranje aktivnosti vezanih za jačanje kapaciteta lokalne i regionalne razine za osmišljavanje i pripremu projekata za ESI fondove; poticanje i sudjelovanje u pripremi zajedničkih razvojnih inicijativa i projekata kojima je cilj ubrzati razvoj pojedinih područja Republike Hrvatske, s posebnim naglaskom na poticanje razvoja potpomognutih područja te drugih područja od posebnog državnog interesa; koordinaciju s drugim sektorima, upravama i resornim tijelima; pripremu natječajne dokumentacije za podnositelje razvojnih projekata (regionalnih i lokalnih); osiguravanje odgovarajuće kvalitete projektnih prijedloga i njihove usklađenosti s razvojnim prioritetima na nacionalnoj i regionalnoj razini, obavlja i druge poslove iz svoje nadležnosti.

Za obavljanje poslova iz nadležnosti Službe za pripremu projekata ustrojavaju se sljedeće ustrojstvene jedinice:

6.3.1.1. Odjel za pripremu regionalnih projekata,

6.3.1.2. Odjel za pripremu lokalnih projekata.

6.3.1.1. Odjel za pripremu regionalnih projekata

Članak 81.

Odjel za pripremu regionalnih projekata obavlja administrativne, stručne, tehničke i druge poslove koji se odnose na: pripremu programa namijenjenih za pružanje stručne i financijske pomoći jedinicama lokalne i područne (regionalne) samouprave i drugima akterima u osmišljavanju i razradi razvojnih projekata i inicijativa od šireg značaja za regionalni razvoj namijenjenih sufinanciranju iz ESI fondova; pripremu plana provedbe regionalnih razvojnih projekata; izradu poziva i prateće dokumentacije za dostavu prijedloga projekata od strane potencijalnih prijavitelja; izradu uputa za potencijalne prijavitelje vezane uz postupak prijavljivanja projektnih prijedloga i tumačenje odredbi iz dokumentacije uz poziv; izradu pravila za vrednovanje i odabir projektnih prijedloga; pripremu ugovora za poslove stručnjaka za tehničku pomoć; pripremu ugovora o sufinanciranju izrade projektno-tehničke i druge dokumentacije za provedbu regionalnih projekata; izradu radnih priručnika i obrazaca za praćenje provedbe regionalnih projekata; izvješćivanje o učincima provedbe projekata i organizaciju promocije projekata među potencijalnim korisnicima te obavlja i druge poslove iz svoje nadležnosti.

6.3.1.2. Odjel za pripremu lokalnih projekata

Članak 82.

Odjel za pripremu lokalnih projekata obavlja administrativne, stručne, tehničke i druge poslove koji se odnose na pripremu lokalnih razvojnih projekata namijenjenih sufinanciranju iz ESI fondova; pripremu plana provedbe lokalnih projekata; izradu radnih priručnika za pripremu lokalnih projekata; izradu poziva i uputa za potencijalne prijavitelje za dostavu projektnih prijedloga i drugih dionika te tumačenje odredbi iz dokumentacije uz poziv; izradu pravila za vrednovanje i odabir projektnih prijedloga; koordinaciju aktivnosti regionalnog koordinatora i verifikaciju liste predloženih projekata; pripremu ugovora o sufinanciranju za izradu projektno-tehničke i druge dokumentacije potrebne za provedbu lokalnih projekata; priprema ugovora o sufinanciranju s jedinicama lokalne/područne samouprave za provedbu lokalnih infrastrukturnih projekata; pripremu dokumentacije za praćenje provedbe lokalnih projekata te obavlja i druge poslove iz svoje nadležnosti.

6.3.2. Služba za koordinaciju i praćenje provedbe programa

Članak 83.

Služba za koordinaciju i praćenje provedbe programa obavlja administrativne, stručne, tehničke i druge poslove koji se odnose na koordinaciju i praćenju provedbe razvojnih programa na regionalnoj i lokalnoj razini sufinanciranih sredstvima ESI fondova, domaćih izvora te međunarodnih financijskih izvora; analizu pripremljene projektno tehničke i druge dokumentacije od važnosti za provedbu projekata; praćenje provedbe i provedbu regionalnih i lokalnih razvojnih projekata i ovjeru izvješća i financijske dokumentacije za izvršene poslove; investicijski nadzor nad provedbom projekata, kontrolu dinamike provedbe projekata te praćenje ostalih aktivnosti važnih za kvalitetnu provedbu razvojnih projekata; obavlja i druge poslove iz svoje nadležnosti.

Za obavljanje poslova iz nadležnosti Službe za koordinaciju i praćenje provedbe programa ustrojavaju se sljedeće ustrojstvene jedinice:

6.3.2.1. Odjel za provedbu regionalnih programa,

6.3.2.2. Odjel za provedbu projekata lokalnog razvoja.

6.3.2.1. Odjel za provedbu regionalnih programa

Članak 84.

Odjel za provedbu regionalnih programa obavlja administrativne, stručne, tehničke i druge poslove koji se odnose na: koordinaciju aktivnosti vezanih uz provedbu regionalnih razvojnih programa sufinanciranih sredstvima ESI fondova, domaćih izvora te međunarodnih financijskih izvora; podršku korisnicima u fazi pripreme projektno tehničke dokumentacije; analizu pripremljenosti izrađene projektno tehničke i druge dokumentacije i kontrolu usklađenosti tehničke dokumentacije s važećim propisima; ovjeru financijske dokumentacije za izrađenu dokumentaciju; kontrolu i ovjeru izvješća stručnjaka za tehničku pomoć; praćenje provedbe i osiguravanje stručne pomoći za nositelje regionalnih razvojnih projekata u fazi provedbe projekata; praćenje provedbe pojedinačnih regionalnih projekata u skladu s odobrenim dinamičkim planovima; uočavanje eventualnih nepravilnosti u provedbi projekta i poduzimanja odgovarajućih mjera za njihovo otklanjanje; analizu problema u provedbi projekata i predlaganju rješenja za njihovo otklanjanje; ovjeru financijske dokumentacije za izrađenu dokumentaciju i izvršene radove; izradu redovitih izvještaja o realizaciji regionalnih programa i projekata te obavlja i druge poslove iz svoje nadležnosti.

6.3.2.2. Odjel za provedbu projekata lokalnog razvoja

Članak 85.

Odjel za provedbu projekata lokalnog razvoja obavlja administrativne, stručne, tehničke i druge poslove s ciljem osiguravanja kvalitetne provedbe projekata lokalnog razvoja koji se odnose na: praćenju provedbe i provedbu projekata lokalnog razvoja sufinanciranih sredstvima ESI fondova, domaćih izvora te međunarodnih financijskih izvora; praćenje provedbe i osiguravanje stručne pomoći za nositelje lokalnih projekata u fazi provedbe projekata; praćenje provedbe pojedinačnih projekata u skladu s odobrenim dinamičkim planovima; uočavanje eventualne nepravilnosti u provedbi projekta i poduzimanja odgovarajućih mjera za njihovo otklanjanje; analizu problema u provedbi projekata i predlaganju rješenja za njihovo otklanjanje; ovjeru financijske dokumentacije za izrađenu dokumentaciju i izvršene radove; izradu redovitih izvještaja o realizaciji projekata lokalnog razvoja te obavlja i druge poslove iz svoje nadležnosti.

7. SAMOSTALNA SLUŽBA ZA UNUTARNJU REVIZIJU

Članak 86.

Samostalna služba za unutarnju reviziju obavlja poslove unutarnje revizije za Ministarstvo, uključujući i revizije korištenja sredstava Europske unije i drugih međunarodnih organizacija i institucija; izrađuje strateške i godišnje planove revizije; provodi pojedinačne unutarnje revizije i daje preporuke u svrhu postizanja veće učinkovitosti i djelotvornosti sustava; izrađuje izvješća o obavljenim unutarnjim revizijama, prati provedbu preporuka navedenih u izvješćima iz prethodnih razdoblja; izrađuje godišnja izvješća o radu Samostalne službe i dostavlja ih ovlaštenim institucijama i osobama u skladu s važećim propisima; daje mišljenje o sustavu financijskog upravljanja i kontrola za revidirana područja u kontekstu Izjave o fiskalnoj odgovornosti; surađuje sa Središnjom harmonizacijskom jedinicom Ministarstva financija i ostalim tijelima nadležnima za poslove unutarnje revizije te obavlja i druge poslove iz svoje nadležnosti.

8. SAMOSTALNA SLUŽBA ZA INFORMATIVNO-OBRAZOVNE AKTIVNOSTI O KORIŠTENJU ESI FONDOVA

Članak 87.

Samostalna služba za informativno-obrazovne aktivnosti o korištenju ESI fondova obavlja poslove organizacije i koordinacije provedbe informativnih i obrazovnih aktivnosti koje se odnose na upravljanje i korištenje ESI fondova za tijela državne i javne uprave, lokalne i područne (regionalne) samouprave, potencijalne prijavitelje i korisnike ESI fondova te pravne osobe s javnim ovlastima; sudjeluje u izradi zakona, podzakonskih akata, te strateških dokumenata iz svog djelokruga rada; sudjeluje u izradi internih procedura i metodologija za administriranje i upravljanje programima i projektima financiranim EU sredstvima; surađuje s drugim institucijama uključenima u proces obrazovanja i informiranja o ESI fondovima; uspostavlja i koordinira mrežom za informiranje i komunikaciju koja obuhvaća sve institucije Sustava upravljanja i kontrole te koordinira aktivnosti komunikacije, informiranja i vidljivosti između njih; osigurava pokretanje i održavanje jedinstvene mrežne stranice s informacijama o EU Programima i s pristupom Programima; osigurava izvršavanje zadaća informiranja i komunikacije zadanih usvojenim propisima; obavlja poslove vezane uz određivanje službenika za informiranje i komunikaciju za ESI fondove te obavlja i druge poslove iz svoje nadležnosti.

Za obavljanje poslova iz nadležnosti Samostalne službe za informativno-obrazovne aktivnosti o korištenju ESI fondova ustrojavaju se sljedeće ustrojstvene jedinice:

8.1. Odjel za informativne aktivnosti o korištenju ESI fondova,

8.2. Odjel za obrazovne aktivnosti o korištenju ESI fondova.

8.1. Odjel za informativne aktivnosti o korištenju ESI fondova

Članak 88.

Odjel za informativne aktivnosti o korištenju ESI fondova obavlja stručne i administrativne poslove vezano uz proces informiranja javnosti o mogućnostima korištenja ESI fondova; u suradnji s drugim relevantnim institucijama izrađuje sveobuhvatnu komunikacijsku strategiju za sve Programe i podnosi je na usvajanje Nacionalnom koordinacijskom odboru, nadzire njezinu provedbu te najmanje jednom godišnje obavještava Nacionalni koordinacijski odbor o napretku njezine provedbe; uspostavlja i koordinira mrežom za informiranje i komunikaciju koja obuhvaća sve institucije Sustava upravljanja i kontrole te koordinira aktivnosti komunikacije, informiranja i vidljivosti između njih; osigurava pokretanje i održavanje jedinstvene mrežne stranice s informacijama o EU programima i s pristupom programima; obavlja poslove vezane uz određivanje službenika za informiranje i komunikaciju za ESI fondove; sudjeluje u provedbi informativnih kampanja i izradi promotivnih materijala Ministarstva vezanog za ESI fondove; vodi evidenciju projekata financiranih EU sredstvima te obavlja i druge poslove iz svoje nadležnosti.

8.2. Odjel za obrazovne aktivnosti o korištenju ESI fondova

Članak 89.

Odjel za obrazovne aktivnosti o korištenju ESI fondova obavlja stručne i administrativne poslove vezane uz organiziranje seminara i obrazovnih aktivnosti koje se odnose na upravljanje i korištenje ESI fondova za tijela državne i javne uprave, lokalne i područne (regionalne) samouprave, potencijalne prijavitelje i korisnike ESI fondova te pravne osobe s javnim ovlastima; izrađuje i provodi Plan obrazovnih aktivnosti vezano uz provedbu programa EU (uključujući i e-učenje) te vodi bazu podataka predavača i polaznika seminara; surađuje na obrazovnim aktivnostima s institucijama uključenima u proces obrazovanja o ESI fondovima; organizira i provodi interni plan obrazovanja službenika zaposlenih u sustavu upravljanja i kontrole ESI fondova; vodi bazu podataka obrazovnih aktivnosti za službenike Ministarstva u suradnji s Glavnim tajništvom Ministarstva; vodi bazu podataka predavačkih aktivnosti unutar i izvan Ministarstva; ovjerava isplate predavačima, prati interne procedure prijave na seminar u svojstvu polaznika ili predavača te je središnje mjesto za primitak i odobravanje zahtjeva za odlazak službenika na seminare/edukacije/radionice za ESI fondove; obavlja i druge poslove iz svoje nadležnosti.

IV. UPRAVLJANJE UPRAVNIM ORGANIZACIJAMA U SASTAVU MINISTARSTVA I UNUTARNJIM USTROJSTVENIM JEDINICAMA

Članak 90.

Ministar predstavlja Ministarstvo i upravlja njegovim radom.

Zamjenik ministra zamjenjuje ministra u upravljanju radom Ministarstva, a u slučaju njegove odsutnosti ili spriječenosti zamjenjuje ministra i obavlja i druge poslove koje mu povjeri ministar.

Pomoćnik ministra upravlja radom upravne organizacije ustrojene u sastavu ministarstva te obavlja i druge poslove koje mu povjeri ministar.

Članak 91.

Ministar može osnovati Stručni kolegij kao stručno i savjetodavno tijelo za raspravljanje pitanja iz djelokruga rada Ministarstva.

Sastav i način rada Stručnog kolegija utvrđuje ministar Pravilnikom o unutarnjem redu.

Članak 92.

Radom Glavnog tajništva Ministarstva upravlja glavni tajnik Ministarstva.

Načelnik sektora upravlja radom sektora.

Tajnik kabineta upravlja radom Kabineta ministra.

Voditelj samostalne službe upravlja radom samostalne službe.

Voditelj službe upravlja radom službe.

Voditelj odjela upravlja radom odjela.

Članak 93.

Zamjenik ministra odgovoran je za svoj rad ministru i Vladi Republike Hrvatske.

Pomoćnici ministra za svoj rad odgovorni su ministru i Vladi Republike Hrvatske.

Glavni tajnik za svoj rad odgovoran je ministru i Vladi Republike Hrvatske.

Voditelji službe u sastavu Glavnog tajništva odgovorni su za svoj rad ministru, zamjeniku ministra i glavnom tajniku Ministarstva.

Načelnici sektora u sastavu upravnih organizacija odgovorni su za svoj rad ministru, zamjeniku ministra i pomoćniku ministra koji upravlja upravnom organizacijom u čijem se sastavu sektor nalazi.

Voditelji službi u sastavu upravnih organizacija odgovorni su za svoj rad ministru, zamjeniku ministra i čelnicima unutarnjih ustrojstvenih jedinica u čijem se sastavu služba nalazi.

Voditelji odjela u sastavu Glavnog tajništva odgovorni su za svoj rad ministru, zamjeniku ministra i glavnom tajniku Ministarstva i voditelju službe u čijem se sastavu nalaze.

Voditelji odjela u sastavu upravnih organizacija odgovorni su za svoj rad ministru, zamjeniku ministra i čelnicima unutarnjih ustrojstvenih jedinica u čijem se sastavu odjel nalazi.

Voditelji samostalnih službi za svoj rad odgovorni su zamjeniku ministra i ministru.

Voditelji pododsjeka za svoj rad odgovaraju ministru, zamjeniku ministra i čelnicima unutarnjih ustrojstvenih jedinica u čijem se sastavu nalaze.

V. NAČIN PLANIRANJA POSLOVA

Članak 94.

Poslovi Ministarstva utvrđuju se godišnjim planom rada koji sadrži opći prikaz zadaća i poslova, a posebice izrade nacrta propisa, neposredne provedbe zakona i drugih propisa te praćenje stanja u upravnim područjima iz djelokruga Ministarstva, podatke o ciljevima koji se planiraju ostvariti, a koji su vezani uz opće i posebne ciljeve sadržane u strateškim planovima za trogodišnje razdoblje, te podatke o najznačajnijim rizicima koji mogu utjecati na realizaciju postavljenih ciljeva.

Izradu Prijedloga godišnjeg plana rada koordinira glavni tajnik Ministarstva.

Prijedlog godišnjeg plana rada utvrđuje se najkasnije 20 dana prije isteka roka za podnošenje zahtjeva za osiguranje sredstava za iduću proračunsku godinu.

Godišnji plan rada donosi ministar.

VI. RADNO VRIJEME I UREDOVNI DANI

Članak 95.

Radno vrijeme Ministarstva uredit će se Pravilnikom o unutarnjem redu Ministarstva.

Uredovne dane određuje ministar posebnom odlukom.

VII. SLUŽBENICI I NAMJEŠTENICI MINISTARSTVA

Članak 96.

Poslove i zadatke iz djelokruga Ministarstva, ovisno o vrsti, složenosti, stručnoj spremi i drugim uvjetima, obavljaju državni službenici i namještenici, raspoređeni na radna mjesta, u skladu s propisima.

Okvirni broj državnih službenika i namještenika, potrebnih za obavljanje poslova iz nadležnosti Ministarstva, prikazan je u tablici, koja je sastavni dio ove Uredbe.

VIII. SURADNJA S DRUGIM TIJELIMA DRŽAVNE UPRAVE TE S PRAVNIM OSOBAMA KOJE IMAJU JAVNE OVLASTI

Članak 97.

Ministarstvo surađuje s drugim tijelima državne uprave i s pravnim osobama koje imaju javne ovlasti, u svezi s ostvarivanjem stručnih i upravnih poslova iz djelokruga Ministarstva.

Ministarstvo surađuje i sa stručnim, znanstvenim i drugim ustanovama i institucijama radi rješavanja pojedinih stručnih i upravnih pitanja iz djelokruga Ministarstva.

Članak 98.

Za raspravljanje o pojedinim pitanjima iz djelokruga Ministarstva, utvrđivanja nacrta propisa, davanja stručnih mišljenja i prijedloga o važnim pitanjima iz djelokruga Ministarstva, ministar može osnivati savjetodavna radna tijela, povjerenstva i radne grupe.

Aktom o osnivanju utvrđuje se djelokrug i način rada savjetodavnog radnog tijela, povjerenstva, odnosno radne grupe iz stavka 1. ovoga članka.

IX. PRIJELAZNE I ZAVRŠNE ODREDBE

Članak 99.

Pitanja od važnosti za rad Ministarstva koja nisu uređena Zakonom o ustrojstvu i djelokrugu ministarstava i drugih središnjih tijela državne uprave (»Narodne novine«, br. 150/2011, 22/2012, 39/2013, 125/2013 i 148/2013), Uredbom o načelima za unutarnje ustrojstvo tijela državne uprave (»Narodne novine«, br. 154/2011 i 17/2012) i ovom Uredbom uredit će se Pravilnikom o unutarnjem redu Ministarstva regionalnoga razvoja i fondova Europske unije.

Pravilnikom iz stavka 1. ovoga članka utvrdit će se radna mjesta za državne službenike i namještenike, s naznakom njihovih osnovnih poslova i zadaća, stručnih uvjeta potrebnih za njihovo obavljanje, njihove ovlasti i odgovornosti te druga pitanja od važnosti za rad Ministarstva.

Ministar regionalnoga razvoja i fondova Europske unije će u roku 30 dana od stupanja na snagu ove Uredbe donijeti Pravilnik o unutarnjem redu Ministarstva, uz prethodnu suglasnost središnjeg tijela državne uprave nadležnog za službeničke odnose.

Članak 100.

Danom stupanja na snagu ove Uredbe prestaje važiti Uredba o unutarnjem ustrojstvu Ministarstva regionalnog razvoja i fondova Europske unije (»Narodne novine«, br. 27/2012, 40/2013 i 113/2013).

Članak 101.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/102

Urbroj: 50301-05/16-14-2

Zagreb, 18. rujna 2014.

Predsjednik

Zoran Milanović, v. r.

OKVIRNI BROJ POTREBNIH DRŽAVNIH SLUŽBENIKA I NAMJEŠTENIKA U MINISTARSTVU REGIONALNOGA RAZVOJA I FONDOVA EUROPSKE UNIJE

|  |  |
| --- | --- |
| Unutarnje ustrojstvene jedinice i upravne organizacije u sastavu Ministarstva | Planirani broj izvršitelja |
| 1. KABINET MINISTRA | 13 |
| 2. GLAVNO TAJNIŠTVO MINISTARSTVA | 1 |
| \* neposredno u Glavnom tajništvu, izvan sastava nižih ustrojstvenih jedinica Glavnog tajništva | 1 |
| 2.1. Sektor za pravne i opće poslove te ljudske potencijale | 1 |
| 2.1.1. Služba za pravne poslove i ljudske potencijale | 1 |
| 2.1.1.1. Odjel za pravne poslove | 6 |
| 2.1.1.2. Odjel za ljudske potencijale | 5 |
| 2.1.2. Služba za opće poslove i uredsko poslovanje | 1 |
| 2.1.2.1. Odjel za opće poslove | 10 |
| 2.1.2.2. Odjel za uredsko poslovanje | 6 |
| 2.2. Služba za nabavu | 1 |
| 2.2.1. Odjel za pripremu nabave i obradu ponuda | 5 |
| 2.2.2. Odjel za kontrolu izvršenja nabave | 5 |
| Glavno tajništvo – ukupno | 43 |
| 3. UPRAVA ZA FINANCIJE I INFORMACIJSKO-TELEKOMUNIKACIJSKE SUSTAVE |  |
| \* neposredno u Upravi, izvan sastava nižih ustrojstvenih jedinica Uprave | 1 |
| 3.1. Sektor za financijsko planiranje, upravljanje troškovima i kontrolu | 1 |
| 3.1.1. Služba za proračun, ovjeravanje troškova i kontrolu | 1 |
| 3.1.1.1. Odjel za kontrolu i ovjeravanje troškova | 1 |
| 3.1.1.1.1. Pododsjek za kontrolu projektne dokumentacije | 2 |
| 3.1.1.1.2. Pododsjek za ovjeravanje projektnih troškova | 2 |
| 3.1.1.2. Odjel za planiranje i praćenje izvršenja proračuna | 1 |
| 3.1.1.2.1. Pododsjek za planiranje i izvješćivanje | 2 |
| 3.1.1.2.2. Pododsjek za praćenje operativnih troškova | 2 |
| 3.1.2. Služba za financiranje razvojnih programa | 8 |
| 3.2. Sektor za informacijsko-telekomunikacijske sustave | 1 |
| 3.2.1. Služba za informacijsko-telekomunikacijsku podršku | 8 |
| 3.2.2. Služba za unapređenje sustava i poslovnih procesa | 8 |
| Uprava za financije i informacijsko-telekomunikacijske sustave – ukupno | 38 |
| 4. UPRAVA ZA STRATEŠKO PLANIRANJE, KOORDINACIJU FONDOVA EU I MEĐUNARODNIH PROGRAMA |  |
| \* neposredno u Upravi, izvan sastava nižih ustrojstvenih jedinica Uprave | 1 |
| 4.1. Sektor za koordinaciju ekonomskih politika i međunarodne programe | 1 |
| 4.1.1. Služba za koordinaciju ekonomskih politika i procedure ekonomskog upravljanja | 1 |
| 4.1.1.1. Odjel za koordinaciju sudjelovanja Republike Hrvatske u Europskom semestru i provedbu procedura ekonomskog upravljanja | 5 |
| 4.1.1.2. Odjel za analitičku procjenu učinaka ekonomskih politika i razvoj sustava strateškog planiranja | 5 |
| 4.1.2. Služba za EU programe i financijske mehanizme | 1 |
| 4.1.2.1. Odjel za koordinaciju EU programa i financijskih mehanizama | 6 |
| 4.1.2.2. Odjel za praćenje i vrednovanje EU programa i financijskih mehanizama | 6 |
| 4.2. Sektor za planiranje i strateško praćenje ESI fondova | 1 |
| 4.2.1. Služba za koordinaciju ESI fondova u području konkurentnosti, okoliša i prometa | 1 |
| 4.2.1.1. Odjel za planiranje i strateško praćenje u područjima istraživanja i razvoja, konkurentnosti gospodarstva i energetike | 5 |
| 4.2.1.2. Odjel za planiranje i strateško praćenje u područjima klimatskih promjena, okoliša i prometa | 5 |
| 4.2.2. Služba za koordinaciju ESI fondova u području zapošljavanja i objedinjene funkcije Koordinacijskog tijela | 8 |
| Uprava za strateško planiranje, koordinaciju fondova EU i međunarodnih programa – ukupno | 46 |
| 5. UPRAVA ZA PROVEDBU OPERATIVNIH PROGRAMA I MEĐUNARODNIH INSTRUMENATA |  |
| \* neposredno u Upravi, izvan sastava nižih ustrojstvenih jedinica Uprave | 1 |
| 5.1. Sektor za uspostavu i unapređenje rada sustava | 1 |
| 5.1.1. Služba za uspostavu sustava | 1 |
| 5.1.1.1. Odjel za institucionalni okvir i pravila | 5 |
| 5.1.1.2. Odjel za optimizaciju poslovnih procesa | 5 |
| 5.1.2. Služba za jačanje kapaciteta sustava i horizontalna pitanja | 8 |
| 5.1.3. Služba za rizike, provjere na razini sustava i revizije | 1 |
| 5.1.3.1. Odjel za upravljanje rizicima te koordinaciju provjera na razini sustava i revizija | 5 |
| 5.1.3.2. Odjel za provedbu provjera na razini sustava u području jačanja gospodarstva i konkurentnosti te socijalne zdravstvene i obrazovne infrastrukture | 5 |
| 5.1.3.3. Odjel za provedbu provjera na razini sustava u području energetike, zaštite okoliša te prometne infrastrukture i mobilnosti | 5 |
| 5.2. Sektor za provedbu operativnih programa i međunarodnih instrumenata | 1 |
| 5.2.1. Služba za financijsko upravljanje i kontrolu, praćenje i vrednovanje | 1 |
| 5.2.1.1. Odjel za financijsko upravljanje i kontrolu | 5 |
| 5.2.1.2. Odjel za praćenje, izvještavanje i vrednovanje | 5 |
| 5.2.2. Služba za koordinaciju korištenja sredstava tehničke pomoći te provedbu financijskih i međunarodnih instrumenata | 1 |
| 5.2.2.1. Odjel za koordinaciju korištenja sredstava tehničke pomoći | 5 |
| 5.2.2.2. Odjel za provedbu financijskih instrumenata | 5 |
| 5.2.2.3. Odjel za provedbu međunarodnih instrumenata | 5 |
| 5.3. Sektor za pripremu i provedbu projekata | 1 |
| 5.3.1. Služba za pripremu i provedbu projekata u područjima jačanja gospodarstva i konkurentnosti te socijalne, zdravstvene i obrazovne infrastrukture | 1 |
| 5.3.1.1. Odjel za pripremu i provedbu projekata u području jačanja gospodarstva i konkurentnosti | 5 |
| 5.3.1.2. Odjel za pripremu i provedbu projekata u područjima socijalne, zdravstvene i obrazovne infrastrukture | 5 |
| 5.3.2. Služba za pripremu i provedbu projekata u područjima energetike, zaštite okoliša te prometne infrastrukture i mobilnosti | 1 |
| 5.3.2.1. Odjel za pripremu i provedbu projekata u područjima energetike i zaštite okoliša | 5 |
| 5.3.2.2. Odjel za pripremu i provedbu projekata u područjima prometne infrastrukture i mobilnosti | 5 |
| 5.3.3. Služba za horizontalna pitanja pripreme i provedbe projekata | 8 |
| Uprava za provedbu operativnih programa i međunarodnih instrumenata – ukupno | 96 |
| 6. UPRAVA ZA REGIONALNI RAZVOJ |  |
| \*neposredno u Upravi, izvan sastava nižih ustrojstvenih jedinica Uprave | 1 |
| 6.1. Sektor za politiku regionalnoga razvoja | 1 |
| 6.1.1. Služba za politiku regionalnoga razvoja i koordinaciju | 1 |
| 6.1.1.1. Odjel za planiranje, koordinaciju i analizu | 5 |
| 6.1.1.2. Odjel za poticajne mjere i kontrolu | 5 |
| 6.1.2. Služba za programe urbanog razvoja i druge teritorijalne programe | 8 |
| 6.1.3. Služba za međunarodnu teritorijalnu suradnju | 8 |
| 6.2. Sektor za otoke | 1 |
| 6.2.1. Služba za politiku razvoja otoka | 8 |
| 6.2.2. Služba za pripremu, provedbu i praćenje otočnih razvojnih programa i projekata | 1 |
| 6.2.2.1. Odjel za pripremu i provedbu projekata održivog razvoja otoka | 5 |
| 6.2.2.2. Odjel za praćenje provedbe programa i projekata održivog razvoja otoka | 5 |
| 6.3. Sektor za provedbu programa regionalnoga razvoja | 1 |
| 6.3.1. Služba za pripremu projekata | 1 |
| 6.3.1.1. Odjel za pripremu regionalnih projekata | 6 |
| 6.3.1.2. Odjel za pripremu lokalnih projekata | 5 |
| 6.3.2. Služba za koordinaciju i praćenje provedbe programa | 1 |
| 6.3.2.1. Odjel za provedbu regionalnih programa | 8 |
| 6.3.2.2. Odjel za provedbu projekata lokalnog razvoja | 6 |
| Uprava za regionalni razvoj – ukupno | 77 |
| 7. SAMOSTALNA SLUŽBA ZA UNUTARNJU REVIZIJU | 6 |
| 8. SAMOSTALNA SLUŽBA ZA INFORMATIVNO--OBRAZOVNE AKTIVNOSTI O KORIŠTENJU ESI FONDOVA | 1 |
| 8.1. Odjel za informativne aktivnosti o korištenju ESI fondova | 5 |
| 8.2. Odjel za obrazovne aktivnosti o korištenju ESI fondova | 5 |
| Samostalna služba za informativno-obrazovne aktivnosti o korištenju ESI fondova – ukupno | 11 |
| Ministarstvo regionalnoga razvoja i fondova Europske unije – ukupno | 330 |

112 24.09.2014 Uredba o unutarnjem ustrojstvu Ministarstva regionalnog razvoja i fondova Europske unije

112 24.09.2014 Uredba o unutarnjem ustrojstvu Ministarstva regionalnog razvoja i fondova Europske unije

Uredba, NN 112/2014-2140